On je, tvrde iz Ministarstva, a kako sam navodi u svojim medijskim istupima, kao predsednik odbora u Svetskoj sportskoj školskoj federaciji uspeo izlobirati da srednjoškolci iz Republike Srpske nastupaju pod zastavom Srpske kao samostalne države, na Svetskom prvenstvu u fudbalu za srednje škole koje se ovih dana održava u Beogradu.\n– Skandalozno je da se i dalje nastavlja kroz mlade i sport prezentovati politika Republike Srpske i Republike Srbije prema Bosni i Hercegovini. Mladi Republike Srpske ne mogu predstavljati jedan entitet na takmičenju gde se okupljaju međunarodno priznate zemlje sveta. Postavlja se pitanje i odgovornost Svetske sportske školske federacije koja je dozvolila ovoliko uplitanje politike. Stoga je Ministarstvo civilnih poslova BiH uputilo protestno pismo u kojem izražavamo zabrinutost i razočaranost zbog situacije koju su i sami proizveli, te ih pozivamo na odgovornost jer su namerno ili ne doveli u pitanje integritet Bosne i Hercegovine kao međunarodno priznate države. Takođe, postavljamo im pitanje zašto Ministarstvo civilnih poslova BiH službenim putem nije obavešteno da se jedan entitet na tom takmičenju želi predstaviti kao država – navodi se iz Ministarstva civilnih poslova BiH, prenosi Srpskainfo.\nMinistarstvo civilnih poslova BiH je kao ministarstvo nadležno za oblast sporta na nivou Bosne i Hercegovine uputilo protest i Ministarstvu porodice, omladine i sporta Republike Srpske i Ministarstvi omladine i sporta Republike Srbije.\n– Oni, očigledno zajedničkim delovanjem, sasvim svesno i ciljano ruše integritet države Bosne i Hercegovine, dozvoljavajući i podržavajući nastup srednjoškolaca na svetskoj smotri u ime Republike Srpske kao države – kaže se u saopštenju Ministarstva.


SNS i Blagojević u Crnoj Travi 84 posto glasova - juGmedia\nCRNA TRAVA – U svim opštinama Jablaničkog okruga najveći broj glasova na lokalnim izborima osvojile su liste Srpske napredne stranke, ali je najubedljivija pobeda ostvarena u Crnoj Travi, gde su se nadmetale samo SPS i SNS.\nNaprednjaci su u ovoj opštini sa 1.031 biračem osvojili čak 84,09 odsto glasova, dok su socijalisti prošli sa 11,71 posto.\nSNS ovde predstavlja Slavoljub Blagojević, koji je do sada vodio 4 stranke, uvek pobedničke na republičkom nivou. Svaka stranka koju je poveo beležila je slične rezultate na lokalu, pa Blagojević suverno vlada više od decenije u Crnoj Travi.\nKo kupuje srpske kuće u Sijarinskoj Banji i zašto imena vlasnika nema na tapijama, zašto sednica lokalnog parlamenta sa zahtevom za smenu predsednice…


Pretresi u Federalnoj upravi za inspekcijske poslove: Četvero inspektora osumnjičeno za korupciju, među njima i sin bivše SBB-ove ministrice Ademaj - Istraga .ba\nPretresi u Federalnoj upravi za inspekcijske poslove: Četvero inspektora osumnjičeno za korupciju, među njima i sin bivše SBB-ove ministrice Ademaj\nMeđu osumničenim inspektorima je i Mirza Ademaj, sin bivše SBB-ove ministrice Zilhe Ademaj. Pod istragom je i inspektorica Edina Busuladžić koja je ranije hapšena zbog primanja mita te "prijaviteljica korupcije" Azira Hota.\nPripadnici MUP-a Kantona Sarajevo upali su jutros u Federalnu upravu za inspekcijske poslove, saznaje Istraga.ba. U toku su pretresi prostorija koje je koristilo četvero inspektora koji su osumnjičeni za korupciju. Akcija se provodi po nalogu Tužilaštva Kantona Sarajevo.\nPrethodni članakObjavljujemo snimke koji kompromituju državnog tužioca: Čaušević tvrdi da je Enesu Ribiću dao 16900 KM za Olega Čavku, a Ribić u telefonskom razgovoru obavještava Čavku da “čovjek daje i šakom i kapom”\nNaredni članakIz kompanije Medit optužuju ministra Vranića: U sarajevsko zdravstvo, preko Verlaba, uvodite firmu iz Laktaša


Olivera Zekić protiv dnevnog lista Danas I - Savet za štampu\nOlivera Zekić protiv dnevnog lista Danas I\nNa osnovu članova 19. i 21. Statuta Saveta za štampu i članova 15. i 16. Poslovnika o radu Komisije za žalbe, Komisija za žalbe Saveta za štampu u sastavu: Vlado Mareš, Zlatko Čobović, Nevena Krivokapić, Stojan Marković, Tamara Skrozza, Vera Barišić – Popović, Vera Didanović, Petar Jeremić, Ivana Stjelja i Dragan Đorđević, na sednici održanoj 29.3.2018. godine,,većinom glasova, donosi\nTekstom “Ćićolina i Olja Zekić”, objavljenim 5. marta 2018. godine, dnevni list “Danas” nije prekršio odredbe Kodeksa novinara Srbije.\nOlivera Zekić obratila se Savetu za stampu smatrajući da je spornim autorskim tekstom Slaviše Lekića prekršeno više tačaka Kodeksa novinara Srbije iz poglavlja Istinitost izveštavanja, Odgovornost novinara, Novinarska pažnja i Poštovanje privatnosti. Ona je navela da je jedina svrha teksta bila iznošenje teških uvreda, neistina, glasina i optužbi protiv nje, kako bi je autor diskreditovao. Autor, ističe Olivera Zekić, izvodi njene i Ćićolinine zajedničke „atribute“, sa namerom da je poistoveti sa „najstarijim zanatom na svetu“ i predstavi je kao „divu iz istog miljea“. U žalbi se navodi i da Lekić iznosi teške optužbe i insinuacije da je ona „skoro pa jedan od učesnika, odnosno pomagača u ubistvu Slavka Ćuruvije“, te da izmišlja sadržaj navodne poruke koju je Ćuruviji prenela neprosredno pre ubistva, ne navodeći za to nikakav izvor. U spornom tekstu je posredno izneta i optužba za prevaru, jer je autor naveo da je ona navodno jednom srpskom političaru uzela avans od 5000 evra za sastanak sa Vučićem do kojeg nikada nije došlo, ističe se, između ostalog, u žalbi.\nGlavni i odgovorni urednik lista „Danas“ Dragoljub Petrović je u odgovoru na žalbu naglasio da je kolumna novinarska forma koja odražava lični stav autora i da redakcija smatra da Kodeks ničim nije prekršen. On je odbacio tvrdnju da autor navodno želi da Oliveru Zekić poistoveti sa najstarijim zanatom na svetu, objasnivši da je iz teksta sasvim jasno da se „autor ruga Zekićevoj, koja je kao član REM-a, smatrala da nema razloga da pokrene postupak za izricanje mera TV Happy, jer Ćićolina svoje atribute, tj. grudi nije pokazala spontano“, ali je upotrebila svoju moć da na memorandumu REM-a pošalje pismo direkrtoru RTS-a. Tvrdnju da je Lekić Zekićevu optužio za saučesništvo u ubistvu Ćuruvije Petrović smatra apsurdnom, navodeći i da je i sama Olivera Zekić pre 12 godina u listu „Press“ govorila o tome da je Ćuruviji prenela Vučićevu poruku, kao i da je to nedavno u „Nedeljniku“ napisala i Ljliljana Smajlović. Kad je reč o tvrdnji da je navodno uzela avans od 5000 evra, Lekić nije bio spreman da otkrije puno ime i prezime izvora S.P. ali je i u samom tekstu naveo da sumnja u istinitost ovih tvrdnji.\nVećina članova Komisije prihvatila je stavove iznete u odgovoru glavnog urednika lista da Lekić nije ni na koji način poistovetio Oliveru Zekić sa porno glumicom, već da mu je tema bila moć koju ona ima kao članica Saveta Regulatornog tela za elektronske medije, te da tekstom nije prekršen Kodeks novinara Srbije. Po mišljenju članova Komisije, Lekić, suprotno navodima iz žalbe, nikako insinuirao ni da je Zekićeva jedan od pomagača u ubistvu Slavka Ćuruvije. Komisija je ocenila i da je svojim pismom generalnom direktoru RTS-a Olivera Zekić dala povoda da se takav gest komentariše, pa se ni ovaj tekst ne može posmatrati van konteksta, odnosno bez uzimanja u obzir povoda za pisanje. „Danas“ je, nakon objavljivanja sporne kolumne, Oliveri Zekić omogućio da odgovori na sve tvrdnje autora teksta, što je ona i učinila u više navrata, takođe iznoseći oštre kritike na račun autora kolumne. Komisija je zbog toga sa devet glasova „za“ i jednim „protiv“ odlučila da „Danas“ nije prekršio Kodeks novinara Srbije.


Internet rat: Dva miliona Turaka pozvalo Erdogana da podnese ostavku\nOd utorka naveče oko dva miliona Turaka poručilo je predsjedniku Tajipu Erdoganu na društvenim mrežama da je "dosta", u jednom od najvećih političkih ratova u istoriji interneta.\nOd tada se društvenim mrežama šire objave uz hashtag TAMAM, u prevodu "dosta", a od utorka naveče podijelilo ih je oko dva miliona građana.\nVladini pristalice odlučile su da pokrenu protivkampanju s hashtagom DEVAM, što znači "nastavi".\nProfesor iz Centra za istraživanje ekonomije i vanjske politike Akin Unver nazvao je ovaj okršaj jednim od najvećih političkih ratova u istoriji interneta.\nErdogan je komentar u parlamentu iznio usred povećanih političkih tenzija nakon što je pozvao na održavanje prevremenih izbora. Muharrem Ince, predsjednički kandidat opozicijske Republikanske narodne stranke objavio je da je Erdoganovo vrijeme isteklo.\nHashtag "nastavi" dosad je objavilo oko 300 000 korisnika. Pristalice vlade upitali su protivnike čega im je dosta, a oni su spremno podsjetili, između ostalog, na nasilje i policijska ubistva tokom protesta u Gezi parku 2013. te čistke nevjerojatnih razmjera nakon pokušaja puča 2016.\nTurske vlasti ranije su ograničile pristup društvenim mrežama poput Tvitera i Fejsbuka, a pristup Vikipediji potpuno je zabranjen prošle godine. Osnivač Vikipedije Džimi Veles takođe je poručio Erdoganu da je dosta te zatražio da odobri pristup Vikipediji i posluša svoj narod.\nNeki su naglasili da ako su već milijuni ljudi na internetu izrazili želju za Erdoganovom ostavkom, sigurno postoje mnogi drugi koji to takođe žele učiniti, ali ne mogu, zbog straha od vlasti ili već nametnutih ograničenja u pristupu internetu.\nTurski predsjednik nebrojeno je puta šokirao javnost svojim izjavama i postupcima, a u Švedskoj je protiv njega podignuta i optužnica za genocid, zločine protiv čovječnosti i ratne zločine.\nNedavno je najavljen njegov dolazak u Bosnu i Hercegovinu, koji navodno nema nikakve veze s najavljenim izborima u Turskoj.


Istovremeno, sveštenici u Eparhiji mileševskoj presavili su tabak i uputili pismo u Patrijaršiju sa molbom da im se pomogne. Prema saznanjima „Blica”, sveštenici navode da, osim što ih vladika Filaret „progoni i proklinje i njih i njihove porodice i malu decu”, naplaćuje im 3.000 dinara svaki put kada izlaze izvan teritorije eparhije, pa makar razlog bio i odlazak kod doktora ili na sahranu najbližih članova porodice.\n- Sveštenik kome se upokojila majka nije otišao na sahranu jer nije smeo da izađe iz eparhije u strahu da mu ne zabrani sveštenodejstvo. Takav slučaj imamo i sa sveštenikom kome je umro brat, ali jedan od najdrastičnijih primera je da je sveštenik koji je trebalo da ide na operaciju u Crnu Goru umalo umro iščekujući vladičin odgovor. Svako od nas zna da ne treba ovako javno govoriti o vladici, ali moramo niko da shvati koliko je naša muka prevelika, niko da pomogne - kaže jedan od sveštenika Mileševske eparhije čije je ime poznato redakciji “Blica”.\nFilaret se juče i u Patrijaršiji požalio da „neke vladike hoće da ga penzionišu”, a u svojoj eparhiji je pretio sveštenicima da ako „mute oko njega” imaće problem sa „vlašću i jednim uticajnim vladikom” za koje navodi da su njegovi zaštitnici. Kako za „Blic” kaže dobro upućeni izvor iz Patrijaršije, Filaret nije jedini koji se Dačiću obratio za pomoć, i dodaje da su to do sada radile i druge vladike, međutim, nikada nije bio posredi ovako banalan razlog.\n- Dačić se dobro pozicionirao unutar Crkve i veći krug vladika ga ceni jer on sasluša i odmah kaže šta može, a šta ne. Grupa vladika je išla kod ministra za pomoć i podršku kada je bilo reči o novom zakonu o imovini i tada je to bio problem i SPC i ostalih verskih zajednica. Može se pretpostaviti da Filaret misli da ako je Dačić dobar sa nekim vladikama da će na njih uticati ako se na Saboru pokrene pitanje njegovog penzionisanja - kaže sagovornik „Blica” iz Patrijaršije.\nMeđutim, Filaret je u vreme Slobodana Miloševića bio zapravo vladika najbliži ondašnjem SPS. U eparhiji se još pamti kada je na ulazu u Mileševu stavio natpis „dobro došli mladi socijalisti”. Međutim, ovaj vladika veran je samo onima na vlasti. U međuvremenu je SPS zamenio Novom Srbijom i pozivao narod na crkvenim skupovima da daju glas Velimiru Iliću.\nZnatan broj vladika u Saboru smatra da Filaret pored vranjskog Pahomija i banatskog Nikanora treba da bude penzionisan. Razlog nije njegov politički angažman već način na koji upravlja eparhijom u kojoj se ponaša kao da je njegova privatna svojina, a takav isti odnos ima i prema sveštenstvu.


Mediji: SAD pristaju da Asad ostane na vlasti - Sputnjik Srbija\n15:58 18 Maj 2021\n08:00 12.12.2017 (osveženo 08:12 12.12.2017) Preuzmite kraći link\nBela kuća je spremna da pristane da sirijski predsednik Bašar el Asad ostane na vlasti do sledećih izbora 2021. godine, saopštio je „Njujorker“ pozivajući se na američke i evropske zvaničnike.\nOdluka je potpuno različita u od prethodne izjave SAD da Asad mora da napusti svoj položaj u okviru mirovnog procesa, istuču novine. Novi stav Vašingtona odražava „ograničene opcije administracije, vojnu stvarnost na terenu i uspeh sirijskih saveznika — Rusije, Irana i Hezbolaha, koji podržavaju Asadov režim“.\nIstovremeno, „Njujorker“ ne navodi citate ili reference na interne dokumente Bele kuće kao potvrdu ove informacije.\nList ističe da su SAD na kampanju u Siriji potrošile više od 14 miliona dolara. Međutim, „činjenice su dovele do toga da administracija priznaje da bi Asad, čija je porodica na čelu Sirije skoro pola veka, mogao da ostane na vlasti još oko četiri godine“.\n„U zavisnosti od ishoda američkih izbora 2020. godine, Asad bi mogao i dalje da bude na vlasti kada Tramp napusti svoju funkciju. Američki zvaničnici se plaše da bi Asad mogao da pobedi na izborima 2021. i ostane na vlasti još mnogo godina“, ističe list.\n„Njujorker“ konstatuje da „Sirija sada kontroliše većinu teritorije, uključujući gradove Damask, Hamu, Homs, Latakiju i Alep, koji je nekada bio dijamant u kruni opozicije, ono što američki analitičari nazivaju „korisnom Sirijom“.\n„U diplomatskom smislu, Vašington je izolovala moćna trojka — Rusija, Iran i Turska, koje sada dominiraju u mirovnom procesu“, navodi list. Nekoliko rundi pregovora u Ženevi nisu donele rezultat. A napori UN su „zamenjeni mirovnim pregovorima trojke na čelu sa Rusijom, koji su započeli u januaru i održavaju se u Astani“.\nU ponedeljak je predsednik Rusije Vladimir Putin naredio povlačenje velikog dela ruskog vojnog kontingenta iz Sirije u vezi sa okončanjem operacije protiv DAEŠ-a.\nPortparol Bele kuće Sara Sanders izjavila je da će SAD nastaviti da se bore protiv terorista u Iraku i Siriji kako bi sprečile oživljavanje „Islamske države“ (DAEŠ) i osigurale bezbednost Amerikanaca.\nAmerika nastavlja da sarađuje sa Rusijom u Siriji\nsvrgavanje, Bašar Asad, Sirija


Povratak u fabriku samo uz molbu\nOd prvih hiljadu radnika, koji su od početka februara ove godine počeli da rade u „Fijatovoj“ fabrici automobila, do sada je njih 58 raskinulo ugovor. Kako je za „Blic“ izjavio Đuzepe Zakarija, portparol „Fijata Srbija“, svima će se pružiti mogućnost da se vrate u fabriku „Fijat automobili Srbija“, ukoliko napišu molbu za povratak.\nDržavni sekretar u Ministarstvu ekonomije i predsednik Upravnog odbora grupe „Zastava vozila“ Aleksandar Ljubić kaže za „Blic“ da je za sada izvesno jedino to da „svi oni koji samovoljno napuste ‘Fijat’ neće moći da se vrate u ‘Zastavu’“.\n- Mi smo tim ljudima dali šansu da dobiju zaposlenje u dobroj fabrici. Ukoliko oni ne žele da je iskoriste, mi ne možemo da im pomognemo. Jedino je dobra volja „Fijata“ da ih primi nazad - tvrdi Ljubić.\nRadnici „Fijata Srbija“ su na kolektivnom odmoru do utorka, kada se ponovo pokreće proizvodnja, ali je italijanska kompanija već uveliko pokrenula radove na obnavljanju hala nekadašnje Mehaničke obrade u kojima treba da se tokom naredne godine instaliraju linije za proizvodnju potpuno novog modela automobila. Kako kaže zamenik gradonačelnika Kragujevca Nebojša Zdravković, „u nove podove i krovnu konstrukciju ijat ulaže 20 miliona evra, i već je izabran izvođač radova. Počela je da se gradi i nova energana, koja će predstavljati osnovicu tehničkog bloka nove fabrike. Menadžment „Fijata“ je najavio da će ove godine u svoju fabriku u Kragujevcu uložiti više od 150 miliona evra.\nPovratak u firmu


Nove prepreke za uvoz srpskog brašna u Makedoniju\nFebruar 24, 2018 12:05\nPo novoj proceduri, brašno se iz Srbije šalje u Makedoniju bez makedonskih markica. Tamo se potom skladišti, a tek nakon fitosanitarnog pregleda uvoznik može da trebuje markice i potom ih istakne na proizvod. Međutim, mora i da raspakuje brašno i angažuje ljude. Ova procedura, piše "Politika", može da potraje i mesec dana.\n"Uvoznicima su time značajno povećani troškovi i posao sa Srbijom postaje ekonomski neisplativ. Realno je očekivati pad izvoza domaćeg brašna", kaže Zdravko Šajatović, predsednik "Žitounije".\nU Ministarstvu trgovine su za "Politiku" rekli da su se, preko Cefte, obratili nadležnima u Makedoniji i zatražili objašnjenje oko uvođenja novih mera na uvoz srpskog brašna.\n"Procedura je u toku, pokušavamo da utvrdimo činjenice. Naš cilj je da zaštitimo interese srpskih proizvođača i izvoznika, kako brašna tako i drugih proizvoda", rekla je pomoćnica ministra trgovine Olivera Jocić.\n"Politika" podseća da spor oko izvoza brašna u Makedoniju traje već godinama.\nBorić: Cene nekretnina trenutno miruju, ne zna se šta će se dešavati 1\nMinistarstvo podržava istraživanje litijuma kod Loznice 1\nEvro sutra 117,92 dinara 4\nLjajić i Nikolova o unapređenju političkih i privrednih odnosa 9\nKoridor 10, počela montaža nosača na Galeriji dva 10


U Staru Pazovu dolazi subotički Spartak, koji će u revanšu dva dana kasnije biti domaćin.\nU polufinale će se plasirati ekipa koja prva ostvari dve pobede, a u slučaju rezultata 1:1 majstorica će se igrati u Staroj Pazovi.\nPosle ligaškog dela prvenstva Jedinstvo je zauzelo četvrtu poziciju sa 13 pobeda i 5 poraza, dok je Spartak bio peti. Ukoliko naše devojke budu bolje od subotičanki, u polufinalu će igrati protiv boljeg iz duela Vizure i Partizana. Vizura je aktuelni šampion i ovogodišnji glavni favorit za osvajanje titule prvaka, a prošle godine upravo protiv Jedinstva su slavile u finalnoj seriji plej-ofa.\nPrva četvrtfinalna utakmica igraće se u hali u ulici Branka Radičevića i počeće u 16:30 časova.


Gradonačelnik Luka Petrović na 6. Internacionalnom biznis samitu - Leutar.net\n26. juna 2017. LEUTAR Hercegovina, Privreda, Vijesti 0\nVRNJAČKA BANJA – „Business International Summit“ – BIST 2017. pod nazivom „Održivi turizam – put ka uspjehu“, održan je po šesti put, od 23. do 25. juna u kongresnom centru hotela „Fontana“ u Vrnjačkoj Banji. Jedan od panelista samita, na temu javno-privatno partnerstvo, bio je gradonačelnik Trebinja Luka Petrović.\nGradonačelniku Petroviću uručen je pehar i povelja pod nazivom „Evropski grad budućnosti – grad Trebinje“. U sklopu samita, jedna od tema takođe je bila održivi turizam i oživljavanje seoskog turizma, gdje je turističku organizaciju predstavio Marko Radić, direktor TO grad Trebinje.\n„Trebinje kao grad turizma i kulture postaje sve poznatije i zapaženije, kako u regionu tako i u svijetu, mi kao predstavnici Gradske uprave ali i stanovnici Trebinja treba da radimo na što boljoj prezentaciji našeg grada“, rekao je gradonačelnik Luka Petrović.\nKao i svake godine, čin otvaranja pratilo je i svečano uručenje „GRAND PRIX Business International Summit“ – BIST 2017 laureatima.


20 Preporuka NALED za pomoć građevinarstvu\nStručnjaci iz ACES Upravnog odbora aktivno rade na istraživanju tržišta tokom krize izazvane COVID-19 i pronalaženju smernica za poboljšanje trenutnog stanja u građevinskom sektoru. Zadovljstvo nam je što smo kao članica NALED-a mogli da doprinesemo i učestvujemo u izradi preporuka za pomoć građevinarstvu, koje je NALED uputio resornom Ministarstvu.\nU nastavku možete pogledati 20 preporuka za pomoć građevinskom sektoru u prevazilaženju negativnih efekata pandemije koje je osmislio Savez za imovinu i urbanizam Nacionalne alijanse za ekonomski razvoj (NALED).\nSa udelom od blizu 6% u BDP-u i rastom u prošloj godini od 35%, sektor građevinarstva jedan je od glavnih pokretača privrednog rasta, zbog čega je potrebno da bude podržan posebnim merama, a u predloženom paketu našle su se i mere za sektor saobraćaja, koji je značajno pogođen krizom.\nMeđu ključnim predlozima za građevinarstvo ističe se zahtev da država i javna preduzeća hitno izmire obaveze prema građevinskim kompanijama za infrastrukturne projekte. Takođe, neophodno je produžiti rokove važenja građevinskih dozvola jer zbog vanrednog stanja građevinci ne mogu da uplate doprinos za uređenje zemljišta ili prijave radove niti da pribave upotrebnu dozvolu.\nKorisna podrška kompanijama bila bi nabavka građevinskog materijala uz odloženo plaćanje državi, kao i odloženo plaćanje energenata. Kada je reč o administrativnom rasterećenju, potrebno je poštovati rokove za dobijanje priključka na energetsku mrežu, produžiti rokove za plaćanje doprinosa za uređenje zemljišta, bolje organizovati rad službi koje upravljaju elektronskim sistemom za izdavanje dozvola, kao i rad i zaštitu radnika na gradilištima.\nZa oba sektora važna je finansijska relaksacija, što bi podrazumevalo ne samo odlaganje već i oslobađanje od poreza i doprinosa na zarade, kao i taksa i naknada u periodu vanrednog stanja i obezbeđivanje posebne vrste kredita za obrtna sredstva koje bi dobili po skraćenoj proceduri. Predloženo je i da se pomere rokovi za podnošenje poreskih prijava, posebno za imovinu, zamrzne dug za PDV i omogući prijava i plaćanje PDV-a po naplaćenoj fakturi.\nPredloženo je da se razmotri mogućnost direktne finansijske podrške kompanijama iz sektora saobraćaja koje su ostvarile 40% manji prihod u odnosu na isti mesec prethodne godine. Uz to, saobraćajnim preduzećima koja obavljaju javni prevoz pomoglo bi odlaganje obaveza prema dobavljačima za gorivo.


Pripravnički staž za 75 pripravnika i podrška za 46 firmi u početnoj fazi poslovanja - Zvornicki.ba\nPripravnički staž za 75 pripravnika i podrška za 46 firmi u početnoj fazi poslovanja\nFederalni ministar raseljenih osoba i izbjeglica dr.sci.Edin Ramić danas je u Sarajevu potpisao i uručio ugovore za 75 povratnika sa visokom stručnom spremom radi obavljanja pripravničkog staža te ugovore za 46 poslovnih subjekata u povratničkim sredinama, a koji se nalaze u početnoj fazi poslovanja (start-up biznisi).\nFederalno ministarstvo raseljenih osoba i izbjeglica ove programe provodi s ciljem zapošljavanja povratnika, posebno mladih obrazovanih kadrova, a na osnovu raspisanog javnog poziva. Za njihovu realizaciju u Budžetu za 2019. godinu osiguralo je sredstva u ukupnom iznosu od preko 750.000 KM.\n„Ovo je primjer pozitivne saradnje institucija, firmi, javnih ustanova i udruženja građana u radu na stvaranju opće koristi za zajednicu. U proteklom periodu Ministarstvo je osiguralo obavljanje pripravničkog staža za ukupno 420 kandidata kod 164 poslodavaca, za što je ukupno izdvojilo preko dva miliona KM. Također odobrena su grant sredstva za 113 projekata start-up biznis u iznosu od skoro 950 hiljada KM. Stoga vjerujem da smo ovim, ali i drugim programima namjenjenim podršci zapošljavanju, doprinijeli ekonomskom jačanju povratničkih zajednica osiguravajući uslove za zapošljavanje više od 1200 povratnika na prostoru cijele BiH“, poručio je ministar Ramić.


Tanjug 8. novembra 2019. 17:22\nSARAJEVO – Predsedavajući Predsedništva BiH, Željko Komšić, upoznao je danas ambasadora Francuske u Sarajevu, Gioma Rusona, sa tačnim podacima sa kojima raspolažu BiH i partnerske zemlje o broju osoba koje su se nalazile, ili se još uvek nalaze na stranim ratištima.\nKomšić je, povodom izjave francuskog predsednika Emanuela Makrona, da je BiH „tempirana bomba koja se suočava sa džihadistima povratnicima“, ambasadoru Rusonu predočio i podatke sa brojem poginulih, procesuiranih i tačnim brojem žena i dece.\nIstakao je da BiH uspešno učestvuje u borbi protiv terorizma i ekstremizma, o čemu svedoče ocene partnerskih zemalja.\nOn je ponovio poziv predsednik Makronu da poseti Bosnu i Hercegovinu i lično se uveri i u stanje u ovoj oblasti.\nPredsedavajući Predsedištva BiH je rekao da je Bi H svesna opasnosti globalnog terorizma i potpuno posvećena borbi protiv tog zla, te da u tom smislu Francuska, kao i ostale zemlje koje su pogođene terorizmom, mogu računati na podršku BiH.


Poljska želi stalnu američku bazu, spremna da plati dve milijarde dolara - Infobrif\nPoljska želi stalnu američku bazu, spremna da plati dve milijarde dolara\nU Poljskoj se trenutno nalaze oružane snage SAD i jedinice NATO koje imaju rotaciono kretanje\nObjavljeno 28.05.2018. u 12:31 poslednja izmena 28.05.2018. u 21:25\nAmerički marinci na smotri (FOTO TANJUF/AP)\nVARŠAVA – Poljska želi stalnu američku bazu na svojoj teritoriji i spremna je da plati čak dve milijarde dolara da bi to ostvarila, piše poljski portal vesti „Onet“ koji je imao uvid u taj predlog poljskog Ministarstva odbrane.\nMinistarstvo odbrane Poljske potvrdilo je da je taj predlog poslat Vašingtonu bez konsultacije sa Ministarstvom spoljnih poslova te zemlje i, što je još važnije, bez znanja predsednika Andžeja Dude koji je takođe vrhovni komandant u zemlji, prenosi politico.com, navodeći da je taj potez znak sve većih nesuglasica unutar vlade Poljske.\nOva ponuda odraz je želje koju Varšava već dugo ima, a to je da izgradi bližu bezbednosnu saradnju sa SAD i da obezbedi da njenom teritorijom šetaju američki vojnici.\nAtaše američke ambasade: Vladi Srbije više puta preneta…\nMinistarstvo spoljnih poslova: Laž je da su SAD poslale…\nTa želja potiče još od ulaska Poljske u NATO 1999, ali je još više porasla zbog ruskog pripajanja Krima svojoj teritoriji pre četiri godine i stava Rusije prema Alijansi, navodi se.\nSamo mesec dana pred okupljanje lidera NATO na samitu u Briselu, inicijativa Poljske će, ocenjuje ovaj sajt, bez sumnje razljutiti Rusiju, a evropski saveznici koji žele da poboljšaju odnose sa Moskvom, poput Italije i povremeno Nemačke će ga prihvatiti sa skeptičnošću.\n„Ovaj predlog objašnjava jasnu i prisutnu potrebu da stalna oružana divizija SAD bude postavljena u Poljsku. Poljska se obavezuje da će obezbediti značajnu podršku, koja može da dostigne od 1,5 do 2 milijarde dolara uspostavljanejm zajedničkih vojnih instalacija i pomoći za fleksibilnije kretanje američkih snaga“, navodi se u dokumentu Ministarstva odbrane Poljske.\nTakođe se dodaje da se Varšava obavezuje da će „podeliti teret troškova odbrane i učiniti odluku o tome ekonomičnijom za vladu SAD“.\nNATOPoljskaSADStalna baza SAD\nKOSA VAM OPADA, A NE ZNATE ZAŠTO?\nItalija: Kotareli sa rezervom prihvatio mandat za sastav vlade\nMinistarstvo spoljnih poslova: Laž je da su SAD poslale notu o Tešiću i da je…


Beograd, 22. Septembar 2010. PR Objave: Najava -\nDruga međunarodna konferencija Društva Srbije za odnose s javnošću održaće se u Zrenjaninu od 7. do 9. oktobra. Susret PR profesionalaca ove godine posvećen je internim odnosima s javnošću, a glavna tema biće interna komunikacija, veoma zahtevna i, po pravilu, najmanje regulisana oblast komunikacije unutar korporacija.\nDruga međunarodna konferencija Društva Srbije za odnose s javnošću održaće se u Zrenjaninu od 7. do 9. oktobra. Susret PR profesionalaca ove godine posvećen je internim odnosima s javnošću, a glavna tema biće interna komunikacija, veoma zahtevna i, po pravilu, najmanje regulisana oblast komunikacije unutar korporacija. Predavači su istaknuti stručnjaci iz Švedske, Slovenije, Hrvatske i Srbije. Uz uvek zanimljive radionice, učesnicima će biti predstavljeni i neki od pobednika na konkursu za izuzetna dostignuća u oblasti odnosa s javnošću - "PRiznanje 2010".\nNepisano je pravilo, posebno u menadžementima kompanija da se pod "odnosi sa javnošću" podrazumevaju dobre komunikacije sa "spoljnim svetom" – potrošačima, institucijama, partnerima... Malo vremena, pažnje i razumevanja ostaje za upravljanje komunikacijskim odnosima "u kući", a praksa pokazuje da se baš na razumevanju ove potrebe često zasniva i dobra reputacija kompanije. Činjenica da je svaki zaposleni potencijalno sjajan promoter ili potvrda verovanja da "niko ne može da vas ocrni kao neko iz kuće", ukazuje i na potrebu da se ozbiljna pažnja posveti upravo komuniciranju unutar korporacija. Interni odnosi sa javnošću zato su za PR profesionalce uvek "vruća" tema i polje u kojem su sva dobra iskustva dragocena.\nPrijavljivanje za učešće na Konferenciji moguće je do 4. oktobra, a detaljnije informacije mogu se dobiti na adresi Društva www.pr.org.rs\nKako je praksa odnosa sa javnošću nemoguća i nezamisliva bez medija, očekujemo da će ovo i za njih biti zanimljiv događaj.\nDruštvo Srbije za odnose s javnošću je neprofitna nacionalna strukovna organizacija profesionalaca koji se bave odnosima s javnošću. Od osnivanja 2004. godine, DSOJ intenzivno radi na osnaživanju članova i promociji značaja struke i oblasti odnosa s javnošću u našoj zemlji. Uz to, misija Društva je i da pomogne uvođenje i primenu najviših profesionalnih i etičkih standarda i realizuje vrhunske stručne programe, organizacije konferencije, seminare i obuke, kao i međunarodnu saradnju i razmenu iskustava. Društvo broji 246 članova i njihov broj je u stalnom porastu.\nodnosi s javnošću, pr, dsoj, pr konferencija


Sistem finansiranja medija ne sme da se zloupotrebljava\nBeta 17. septembra 2015. 16:30\nŠef Misije OEBS u Srbiji Peter Burkhard izjavio je danas da nedavno uvedeni sistem projektnog finansiranja medija ne sme da promoviše interese političkih, ekonomskih i drugih krugova koji teže da utiču na nezavisnost uređivačke politike.\n„Nezavisne institucije još uvek upozoravaju na nastavak nekih zabrinjavajućih trendova u društvu, koji se dotiču i medija, poput onoga što ombudsman u svom izveštaju naziva tabloidizacijom. Savet za borbu protiv korupcije takođe ukazuje na probleme sa vlasničkom strukturom i finansiranjem pojedinih medija“, rekao je Burkhard na konferenciji o finansiranju medijskih sadržaja u Beogradu.\nOn je istakao da je cilj novog sistema finansiranja stabilizacija uslova na medijskom tržištu i da je od velike važnosti institucionalna podrška.\nPrema njegovim rečima, medijima na jezicima nacionalnih manjina ponekad je otežan opstanak, ali pravo manjina da se informišu na svojim jezicima mora biti poštovano.\nPredsednik Stalne konferencije gradova i opština (SKGO) Zoran Perišić naglasio je da lokalne samouprave i dalje imaju odgovornost za informisanje javnosti kroz projektno sufinansiranje medijskih sadržaja i rad nezavisne komisije za vrednovanje predloga projekata.\nČelnik SKGO, koja je organizovala današnji skup, kazao je da informacija ne sme da se smatra vlasništvom organa uprave, nego zajednice, koja učestvuje u određivanju onoga što predstavlja javni interes.\nJadranka Jelinčić iz Fondacije za otvoreno društvo ocenila je da važeći medijski zakoni izražavaju „visok stepen saglasnosti“ o tome kako treba da izgleda medijski prostor, ali da se mora usavršiti način njihovog sprovođenja.


Dan online - Kultura: „Medijateka” će se zvati njegovim imenom - 2019-11-16\nKultura ODLAZAK UGLEDNOG FILMSKOG AUTORA I KRITIČARA VLADE PETRIĆA U 92. GODINI\nVlada Petrić „Medijateka” će se zvati njegovim imenom\nIstaknuti teoretičar i istoričar filma prof. dr Vladimir Vlada Petrić, filmski autor i kritičar, profesor na Univerzitetu Harvard na kojem je osnovao i vodio Filmski arhiv, preminuo je 13. novembra u Beogradu u 92. godini, objavila je Jugoslovenska kinoteka na svom Instagram profilu.\nIme Vlade Petrića ponijeće „Medijateka” Jugoslovenske kinoteke, čije je otvaranje planirano za 28. decembar, kada se održala prva filmska projekcija na svijetu u Parizu 1895. godine.\n„Po nedavnom dogovoru sa Legatom Vlade Petrića, „Medijateka” će ponosno ponijeti ime velikana sedme umjetnosti, čovjeka koji je bio čitava filmska kulturna institucija, a svojim radom i angažmanom puno je zadužio i Jugoslovensku kinoteku”, stoji u saopštenju.\nJugoslovenska kinoteka je odala počast Vladi Petriću putem telopa uoči svih projekcija juče i prekjuče u svojim dvoranama. U sali u Kosovskoj ulici prikazan je film „Vreme ljubavi” koji su režirali 1966. godine Vlada Petrić i Nikola Rajić.


mesečni horoskop za septembar Archives - Stranica 7 od 7 - Mesečni Horoskop za JUN 2020.\nRibe – mesečni horoskop za septembar 2013.\nPOSAO Septembar za ovaj znak predstavlja novitete u saradnji sa osobama koje niste do sada imali u svom radnom okruženju. Vrlo ste zagrejani za novi početak svakog interesantnog posla, dok ste u i dalje na starom radnom ...[Pročitajte ceo članak]\nVodolija – mesečni horoskop za septembar 2013.\nPOSAO Potrebna vam je pomoć drugih. Vi ste zaista napredan i zanimljiv znak, ali imate uvek problem jer ste ispred drugih i vaše misli, ideje i, samim tim i dela, nisu u skladu sa okruženjem ili energijom koju trenutno ...[Pročitajte ceo članak]\nJarac – mesečni horoskop za septembar 2013.\nPOSAO Svakako da morate voleti ono što radite. Niste osoba koja prati suvoparne trendove. Iako ste veliki vođa i preduzetnik, ipak vam je lična sloboda i stil poslovanja na jednom opuštenom nivou jako potreban jer ne ...[Pročitajte ceo članak]\nStrelac – mesečni horoskop za septembar 2013.\nPOSAO Ovo je mesec koji traži maksimalno angažovanje, preterani rad i napor. Morate da se što pre okrenete sebi i svojim poslovima. To je jedini način da se osećate dobro i uspešno, ali i da zaradite. Strelac ...[Pročitajte ceo članak]\nŠkorpija – mesečni horoskop za septembar 2013.\nPOSAO Dugo se mučite da pronađete svoj put i posao koji vam odgovara. Škorpija nije znak koji voli da radi bilo šta bez obzira na stručnost i obrazovanje koje ima. Postoje i oni Škorpijoni koji su bolji u svom radu ...[Pročitajte ceo članak]\nVaga – mesečni horoskop za septembar 2013.\nPOSAO Niste zadovoljni, mada na trenutke pokušavate da pobegnete od tog saznanja. Čim ostanete sami, preračunavate se i dolazite do saznanja da niste na nuli već u minusu. Imate vizuju da možete sve sami da rešite i ...[Pročitajte ceo članak]\nDevica – mesečni horoskop za septembar 2013.\nPOSAO Poslovne Device nemaju mira. Ovo je vaš mesec i eto planetarne pomoći neba da vam omogući da se istaknete u radnom okruženju. Verovatno ćete imati dosta ljubomornih i zavidnih kolega, ali vi ste svakako ...[Pročitajte ceo članak]\nLav – mesečni horoskop za septembar 2013.\nPOSAO Ulazak Marsa, planete energije i ambicije, u vaš znak daje Lavovima veliku moć i otpornost. Bićete u velikoj žurbi zbog posla i početka nekog novog posla. Nećete imati mira jer ćete biti čas u gradu, mestu ...[Pročitajte ceo članak]\nRak – mesečni horoskop za septembar 2013.\nPOSAO Konačno, ovaj mesec vam donosi benifit. Imate mnogo planova kao i prijatelja i saradnika sa kojima počinjete saradnju ili nastavljate dalji rad. Niste ni svesni šta vas čeka u narednom periodu i tu možete da se ...[Pročitajte ceo članak]


Mladi iz Srbije za istim stolom sa izbeglicama sa Bliskog istoka - Gastronauti - Život - B92.net\nIzvor: B92 sreda, 25.04.2018. | 14:35\nOvo je bila nesvakidašnja prilika da stanovnici Kikinde, pre svega mladi, i izbeglice razgovaraju i uèe o kulturi jedni drugih, uz uživanje u odliènoj hrani.\nNa trpezi su se našli lokalni specijaliteti, kao i jela koja se kuvaju u kuæama Pakistana, Avganistana i drugih država Bliskog istoka. Recepte su, za potrebe ovog dogaðaja, podelile žene i muškarci stacionirani u Prihvatno-tranzitnim centrima koje je Centar za omladinski rad poseæivao 2017. i 2018. godine.\nPored struènih kuvara koji su bili zaduženi za pripremu lokalnih i jela sa Bliskog istoka, svoj doprinos ovom dogaðaju dali su i uèenici kuvarskog smera Ekonomsko- trgovinske škole Kikinda, koji su svoje umeæe podelili sa svojim vršnjacima.\nDogaðaj “Za istim stolom” realizovan je u okviru projekta “Mobilni omladinski klub”, koji podržavaju “Valdern Barns” fondacija i IOGT-NTO pokret iz Švedske.


TI BiH: Teško do informacija o potrošnji javnih sredstava - Direkt Portal\nTI BiH: Teško do informacija o potrošnji javnih sredstava\n28.09.2018 22:00 BiH, javna sredstva, Transparency international 0\nVećina institucija u BiH nije dostavila sve tražene informacije o načinu utroška sredstava pokazalo je istraživanje koje je Transparensi internešnal u BiH prezentovao na konferenciji povodom Međunarodnog dana slobode pristupa informacijama.\nPreliminarni nalazi istraživanja, koje je obuhvatilo sve nivoe vlasti, pokazuju da čak jedna trećina javnih organa nije dostavila informacije u zakonskom roku. Iako je u Republici Srpskoj i Federaciji BiH oko dvije trećine javnih organa dostavilo podatke o načinu kako su utrošena sredstva kao što su grantovi, subvenciji i stipendije, 70% institucija u RS i 50% u FBiH nije dostavilo sve tražene informacije.\nNajteže je bilo doći do informacija o krajnjim korisnicima javnih sredstava, posebno kada su u pitanju korisnici poljoprivrednih podsticaja. Javni organi su veoma često dostavljali nepotpune informacije ili dokumente u kojima se nisu nalazili podaci o krajnjim korisnicima javnih sredstava. Takođe, najčešći izgovori za nedostavljanje traženih informacija su navodna obimnost tražene dokumentacije, zaštita ličnih podataka i povjerljivih komercijalnih interesa.\nIstraživanje se bavilo dostupnošću informacija koje se odnose na javna sredstva namijenjena za grantove, subvencije, pokroviteljstva i sponzorstva, stipendije i jednokratne novčane pomoći za period 2016 – 2017. godina.


Smolovic potpisao ugovore sa 15 bjelopoljskih NVO o dodjeli sredstava – Sjever Crne Gore\nSmolovic potpisao ugovore sa 15 bjelopoljskih NVO o dodjeli sredstava\nOpština Bijelo Polje je na osnovu Odluke o raspodjeli sredstava za projekte nevladinih organizacija za 2019. godinu, opredijelila je 60 hiljada eura za 15 projekata nevladinih organizacija, koje su konkurisale za pomenuta sredstva.\nObraćajući se prisutnim predstavnicima NVO, prilikom potpisivanja ugovora, predsjednik Petar Smolović je istakao da ima jako pozitivan utisak o konkursu, posebno nakon što je upoznat sa činjenicom da se na ovaj poziv prijavilo 50 organizacija koje se bave različitim oblastima djelovanja.\n“Dobio sam informaciju da je bilo jako dobrih programa, da su svi projekti ocijenjeni visokim ocjenama, a da je na osnovu jasno propisanihi kriterijuma, podršku opštine dobilo 15 najkvalitetnijih projekata“, rekao je predsjednik Opštine Petar Smolović.\nPredsjednik opštine je istakao da je Bijelo Polje jedna od rijetkih opština u Crnoj Gori, koja izdvaja značajna sredstva za finansiranje projekata NVO i koja su za ovu godinu iznosila oko 4% budžeta Opštine.\nPredstavnici NVO sa kojima su potpisani ugovori naglasili su činjenicu da je komisija sprovela postupak na transparentan način uz očekivanje da će ovako uspostavljna saradnja sa lokalnom upravom biti nastavljena i u narednom period.\nPredsjednik Smolović je najavio uskoro održavanje sastanka sa NVO na kojem će se otvoreno razgovarati o svim temama, za koje oni iskažu interesovanje i čime će se još jednom pokazati otvorenost lokalne uprave prema civilnom sektoru.\nZbog značaja za Opštinu i kvaliteta napisanih projekata, sredstva za programske aktivnosti su dobile organizacije:\nBroj Naziv NVO\n1. NVO ,,Organizacija slijepih za Bijelo Polje i Mojkovac“ – ,,Rukama do svjetlosti“\n2. NVO,,Opštinsko Udruženje Multiple Skleroze Bijelo Polje“- “- ,,Psihološko osnaživanje OSI i njihovih porodica“\n3. NVO,,Brain“-Prevencijom i sistematskim tretmanom do smanjenja oboljelih od moždanog udara“\n4. NVO Udruženje roditelja „OAZA Bijelo Polje“- “Podrška djeci i mladima sa smetnjama u razvoju i njihovim roditeljima “\n5. NVO ,,Multimedijal Montenegro“- “Mladi , inovativni, produktivni“\n6. NVO ,,Shark Team“- “Promovisanje principa i planova upravljanja otpadom u seoskim područijima“\n7. NVO „Bubamara“ – „Škola skijanja“\n8. NVO,,Multimedijalni studio Bijelo Polje “- Svi jednaki svi različiti\n9. NVO,,E-Roma”- „Romi ravnopravni u društvu”\n10. NVO „Euro Most“ – „Budi mladi ekolog”\n11. NVO,,Cmiljače “ – ,,Izviđački odred Bijele rade“\n12. NVO “Kan“ – „ III Guitar fest – Bijelo Polje“\n13. NVO,, Stihom govorim“ – “Lovac Đole i trista čuda II –slikovnica“\n14. NVO,,Romski pokret“- „Dopunska nastava za Rome“\n15. NVO,,Djakomo Adriatic“ – „Zajedno sa medijima afirmacija i valorizacija kulturnog potencijala opštine Bijelo Polje“\nPrevPredhodniLalatoviću zadržavanje do 72 sata\nSledećiHotelijeri očigledno znaju da napune svoje kapaciteteNext


Srbija trećinu električne energije proizvodi u HE 2 Nov 2016 - beta\nSrbija koristi 55 odsto hidropotencijala za proizvodnju električne energije, ali i da koristi celokupan ne bi mogla da obezbedi energetsku stabilnost bez termoelektrana, rekao je danas direktor sektora za strategiju Elektroprivrede Srbije (EPS) Aleksandar Jakovljević. "Srbija sada dobija trećinu električne energije iz hidroelektrana, odnosno oko 10,5 teravata (TW) i na drugom je mestu, posle Rumunije, po koriščenju vode za proizvodnju električne energije", rekao je Jakovljević na konferenciji o značaju hidropotencijala za energetsku bezbednost.\nOn je dodao da je ponekada potrebno izmeštati i infrastrukturne objekte kako bi se podigla neka hidroelektrana što značajno poskupljuje projekte.\n"Izgradnja hidroelekrana Đerdap 3 i Bistrica se u ovom trenutku ne isplati, osim ako bi država zbog energetske stabilnosti odlučila da pomogne realizaciju. Osim toga, izgradnja hidroelektrana na Drini ili Dunavu zahteva i dogovore sa susednim državama, čiji se propisi o energetici razlikuju od domaćih", rekao je Jakovljević.\nŠef Odseka za klimatske promene u Ministarstvu poljoprivrede i zaštite životne sredine Danijela Božanić rekla je da su hidroelektrane "zeleni izvor energije" i da ne zagađuju životnu sredinu, ali utiču na temperaturu i hemijski sastav vode, i na biljni i životinjseki svet.\n"Do 2025. godine tri četvrtine svetske populacije živeće u oblastima pogođenim nedostatkom vode, a istovremeno će se povećati potrebe za 40 odsto. Zbog toga pored energetske sigurnosti i gradnje hidroelektrana treba imati u vidu i potrebe za vodom", dodala je Božanić.\n14 Jul 2020 Aktualizovana priča o Đerdapu 3


Uzgaja organsko povrće, uklanja tetovaže i priželjuje još DVOJE DECE: Povratak veri je Seki Aleksić olakšao put do SREĆE\nPevačica neretko razgovora sa svojim duhovnikom, koji je pomaže u odlukama i uliva joj dodatni mir i spokoj.\nPoznata pevačica, a odnedavno i voditeljka - Svetlana Seka Aleksić ovog leta je potpuno posvećena svojoj porodici, jer je od septembra očekuje nova sezona kulinarskog takmičenja "Majke i snajke", ali i nastupi koji su joj mnogo nedostajali.\nAleksićeva je u jednoj zabavnoj emisiji istakla kako su je povratak veri i razgovori sa duhovnicima naveli da promeni mišljenje o iscrtavanju tela, te je odlučna u nameri da ukloni svih osam tetovaža, koje joj više ne priliče.\nU svojoj bašti sa suprugom Veljkom zasadila je organsko voće i povrće, jer brine o svojim naslednicima i zdravlju.\n"Veljko i ja se bavimo uzgajanjem organskog povrća i planiramo proširenje, ali o tom potom. Sve što se kupuje je previše prskano, pa smo iz tog razloga došli na ideju da uzgajamo nešto za nas." - rekla je Seka.\nPevačica je shvatila svrhu života i istinsku sreću tek nakon rođenja dece, a volela bi da ih ima četvoro.\n"Vidim sebe kao majku tri sina i jedne ćerke. Želim svim ženama da kažem, koje se bore za potomstvo, da je potrebno iskustvo, vreme, molitva. Potrebno je da u glavi budete spremni na to. Morate da znate da to nije lako i morate da verujete. Ja sam pravi primer svega toga. Prvo dete sam čekala sedam godina. Bilo je teško, naporno, padala sam i ustajala. Verujte, imajte svoje duhovnike i lekare i sve će biti dobro" - istakla je Aleksićeva u emisiji Premijera - Vikend Specijal.\nOve fotografije bi volela da IZBRIŠE GUMICOM: Evo šta je Megan Markl radila pre udaje za princa Harija\nKobijeve devojke u komšiluku: Vanesa Brajant sa ćerkama stigla u Dubrovnik — i njihova morska izdanja su OČARAVAJUĆA\nTAGOVI: Seka AleksićVeljko PiljkićPevačicaDecaOrgansko povrćeVeraDuhovnik


"U ponedeljak novi sastanak sa medijskim udruženjima" - Izazov\n„U ponedeljak novi sastanak sa medijskim udruženjima“\nRadio-televizija Srbije 14. juna 2018. 12:09\nAna Brnabić je novinare u Kliničkom centru Srbije podsetila da je Vlada Srbije ispunila skoro sve zahteve medijskih udruženja, koja su različita među sobom, a ona izlaze u javnost i kritikuju Vladu Srbije.\nBrnabićeva je rekla da medijska udruženja, ako žele, mogu da uzmu novac sa konkursa Ministarstva kulture, a ako to ne žele – ne moraju ga uzeti.\nPodsetila je da je ponovo počeo rad na Medijskoj strategiji, jer prošli nacrt teksta nije imao legitimitet, zbog čega su sada uključeni i Misija OEBS-a, Delegacija EU i Ambasada Norveške i Fondacija Konrad Adenauer.\nBrnabićeva je navela i da se medijskim udruženjima izašlo u susret da se formira radna grupa, odnosno vrsta koordinacionog tela u okviru kabineta premijera, koje će rešavati konkretne probleme.\nPočeli smo već da rešavamo neka pitanja i sa Ministarstvom finansija smo razmatrali da li se plaća PDV na sredstva koja se dobijaju na konkursu, rekla je Brnabićeva.\nBrnabićeva je, odgovarajući na pitanja o izveštaju izvestioca Evropskog parlamenta Dejvida Makalistera o vladavini prava i medijima, ocenila da to nisu pitanja koja se rešavaju "za dva meseca".\nPrema njenim rečima, ustavni amandmani su poslati na mišljenje Venecijanskoj komisiji, stižu neki odgovori i nastaviće se sa radom.\nMogli smo to da završimo za tri meseca, ali to ne bi bilo dobro, rekla je Brnabićeva i ukazala da će zatražiti od ministarke pravde, kada stignu odgovori Venecijanske komisije, da bude održan još jedna krug javne rasprave.


Ministar zaštite životne sredine Srbije, Goran Trivan, pozvao je građane Srbije da se pridruže naporima Ministarstva i policije u otkrivanju ilegalnih deponija, a naročito lokaliteta na kojima ima zakopanog ili opasnog otpada.\nNeposredan povom ovom pozivu bilo je nedavno otkrivanje 25 tona zakopanog opasnog otpada nadomak Obrenovca. Trivan je to ocenio kao “najveći zločin koji neko može da izvrši”, s obzirom da opasan otpad u zemlji zagađuje i zemljište i vodu, i tako direktno ugrožava zdravlje ljudi.\nU Srbiji se, po procenama Ministarstva, godišnje proizvede 60.000 – 80.000 tona opasnog otpada, čiji se dobar deo ne zbrinjava na propisan način. Iako u Srbiji postoje propisi za zbrinjavanje opasnog otpada, nema dovoljno postrojenja za negovu preradu, tako da se uglavnom izvozi. Uz to, ljudi ne žele deponije u svojoj blizini, ne znajući da su savremene tehnologije za preradu čiste.\nProcene Udruženja Reciklera Srbije navode da u Srbiji ima oko 100.000 tona opasnog otpada, na oko 80 do 90 lokacija, a da su najveća žarišta Beograd, Pančevo, Novi Sad, Kikinda, Pećinci, Subotica, Kostolac, Požarevac, Niš, Zaječar, Kraljevo, Čačak…\nSlučaj u Obrenovcu samo je početak rešavanja u ovoj oblasti, najavio je ministar uoči sednice Odbora za zaštitu životne sredine Skupštine Srbije, na kojoj je podneo izveštaj o radu svog Ministarstva u 2017, od njegovog osnivanja.\nMedijima je, kao prioritete u radu za ovu godinu, najavio problem otpadnih voda, odnosno njihov tretman za šta je, kako je rekao, potrebno oko 5 milijardi evra jer rešavanje problema uključuje i izgradnju oko 300 sistema za preradu otpadnih voda. Kao što je u nekoliko navrata ranije naglasio, to je posao od nekoliko desetina godina, ali da ga je potrebno što pre započeti jer se u Srbiji trenutno prerađuje svega osam odsto otpadnih voda.\nTrivan je rekao i da će Ministarstvo razmotriti mogućnosti stimulisanja uvoza električnih automobila, koji će uskoro, kako se planira, u nekim zemljama Evrope biti jedino prevozno sredstvo.\nTagovi: deponija, Goran Trivan, otpadne vode, Udruženje reciklera Srbije\nPočetna » Vesti » Životna sredina » Poziv građanima da prijavljuju nelegalne deponije opasnog otpada


Nameću im državu kao maćehu – Sandžaklija\nZbog trijumfa demokratije nad birokratijom i pobjede prava čovjeka kao njegove slobode protiv raznih političkih i društvenih grupa koje nastoje da ograniče ili ukinu pojedina prava čovjeka, radi svojih grupnih interesa.\nFrancuski filozof – Šarl Monteskije u svom djelu “O duhu zakona” ponavlja tezu da je nosilac suvereniteta narod i vlast je podijelio na zakonodavnu, sudsku i izvršnu.\nSvjesni su Šantićeve poruke iz pjesme “Ostajte ovdje” – Sunce tuđeg neba // Neće vas grijat kô što ovo grije // Grki su tamo zalogaji hljeba // Gdje svoga nema i gdje brata nije.\nNetačno. Svaka država ima autonomno pravo da uređuje pitanje državljanstva i registra prebivališta kao uslova za biračko pravo, na način na koji misli da je u njenom interesu. U krajnjem, Ustav Crne Gore je jasan, i mislimo da je poštovanje Ustava mjera patriotizma”, navode iz MUP-a\n“Svjesni smo dugogodišnje kritike domaće i međunarodne javnosti da birački popis uključuje ljude koji desetljećima nisu živjeli u našoj zemlji i svoju sudbinu povezuju s drugim zemljama”, rekao je sinoć za državnu televiziju RTCG ministar unutrašnjih poslova Sergej Sekulović.\nOn je rekao da je namjera Vlade da konačno dobije podatke o tome koliko ljudi stvarno živi u Crnoj Gori i, shodno tome, ima pravo glasa i dodao da birački spisak žele urediti “upravo u nacionalnom interesu zemlje”.\nPredsjedništvo DPS-a sinoć je kontstatovalo Vladinu “nedvosmislenu namjeru sprovođenja izbornog inženjeringa, kako bi se obezbijedila većina na narednim izborima i nasilno promijenila demografska slika Crne Gore, što dovodi do dalje destabilizacije zemlje”.\n“Trenutna parlamentarna većina osvojila je potrebnu većinu za sprovođenje unutrašnje i vanjske politike, ali to ne znači da je dobila pravo da diskredituje Crnu Goru i uključi je u velikosrpski nacionalni projekat”, rekao je DPS u\n“To bi značilo da će definitivno prozapadna većina, ako Vlada uspije u svojim namjerama, biti trajno uklonjena”, rekao je Vujović, dodajući da su “u ovom trenutku hiljade građana Srbije ilegalno uvedene u biračko tijelo Crne Gore”.\nOn je naglasio da Vlada pokušava dati glasačko pravo svim osobama – pretežno državljanima Srbije i Bosne i Hercegovine srpske nacionalnosti – koji privremeno borave u Crnoj Gori, ali i isključiti desetine hiljada ljudi koji imaju legalno prebivalište u inostranstvu, a nemaju dvostruko prebivalište, te da se radi prvenstveno o etničkim Bošnjacima i Muslimanima.\n“Imali bismo trajno izgubljenu zapadnu većinu i definitivno bismo postali ono što se slikovito može objasniti – bili bismo Republika Srpska u NATO paktu”, rekao je Vujović dodajući da bi “na taj način Rusija snažno ponizila NATO pokazavši se sposobnim da promijeni većinu u zemlji NATO-a izbornim inženjeringom u korist proruskog bloka”.


Republika / Tužilaštvo čeka izveštaj MUP-a o "narodnim patrolama"\nponedeljak, 24. 2. 2020.| 13:43\nViše javno tužilaštvo u Beogradu čeka izveštaj policije da bi donelo odluku da li će pokrenuti krivični postupak u slučaju "narodnih patrola" koje je organizovala inicijativa "Nema predaje Kosova i Metohije", koja tako naziva svoje članove, a čiji je cilj, kako sami navode "zavođenje reda" među migrantima.\nViše javno tužilaštvo odmah je po obaveštenju o "narodnim patrolama" dalo nalog policiji da izvrši sve provere u vezi sa tim događajima u centru Beograda, rekla je za Tanjug portparol tužilaštva Irena Bjeloš.\nTraženo je da se pribavi i pregleda snimak ovog događaja koji je postavljen na internet platformi i društvenim mrežama, a na kome se vidi da su članovi ove inicijative, sa kapuljačama na glavi, patrolirali centrom grada i obaveštavali migrante da ne smeju da se kreću van centara od 22.00 do 6.00, a tokom dana ni u grupi većoj od troje.\nPregledom snimka će se, navodi utvrditi postoje li elementi krivičnog dela za koje se goni po službenoj dužnosti, ističe Bjeloš.\nNa snimku jedan od organizatora Damnjan Knežević navodi da su "patrole" se organizovali kako bi građane Srbije, posebno ženu i decu zaštitili od migranata. i da će narodne patrole svih narednih večeri biti na ulicama i da se migrantima ne isplati da prave "gluposti, da diraju naše žene, decu, ljude"...\n- Mi nismo Vlada, nismo policija, i odgovorićemo narodski, a to nikome ne ide u prilog - naveo je u snimku na društvenim mrežama.\nU MUP-u je Tanjugu rečeno da su obavestili nadležno tužilaštvo koje je naložilo da se ispitaju sve činjenice i okolnosti navedenog događaja i snimka dostupnog janvosti.\nTaj snimak razgovora "narodne patrole" sa migrantima u centru Beograda na youtube od subote do danas ima skoro 100.000 pregleda.\nČlanovi grupe su pisanja medija o njihovim aktivnostima objavljenim i na naslovnoj strani Blica ocenili kao znak da su na dobrom putu.\nSrpska liga: Migrante koji ugrožavaju život građana Srbije najoštrije sankcionisati\nSrbija Beograd Migranti Nema predaje Kosova i Metohije "Narodne patrole"


Tavamba juri rekord, a šta je sa Italijanima? - Sportske.net\nLeandre Tavamba će u nedelju pokušati da obori lični rekord.\nGrobari, iskoristite druženje sa svojim miljenikom i zanimljivu akcijuNastavlja SLS - Zvezda dočekuje Rad, Partizan u IvanjiciNe zaboravite, Partizan bez najboljeg u IvanjiciZaboravljeni "asovi" - Sećate li se "dobrog dečka" Safeta Jahića?Ožeg upoznao Bambija sa legendom Šajkaša iz Kovilja!\nSportski direktor Partizana, Ivica Iliev, je pred početak sezone tražio od Leandrea Tavambe golove, što je i dobio.\nNapadač crno-belih igra sjajno, Kamerunac je postigao do sada 13 golova i što je takođe bitno, mnogi su bacili oko na njega.\nItalijani su ti koji su zainteresovani, navodno je Partizan odbio 2,5 miliona evra za njega od jednog italijanskog kluba.\n"Italijanska liga je velika, sve ekipe imaju kvalitet, bio bih srećan gde god da zaigram tamo", rekao je Leandre Tavamba za "Tanjug" koji je u ranijim izjavama stavljao svima do znanja da je profesionalac i da mu je lepo u Partizanu.\nTavamba juri i rekord, radi se o njegovom ličnom rekordu od 13 golova u sezoni. Sada je već na toj granici, ukoliko bude postigao gol protiv Javora oboriće sopstveni rekord.\nPrethodno je u Ružomberoku postigao 13 golova za jednu sezonu.\n"Nadam se da ću već u narednoj utakmici srušiti rekord i nastaviti da uživam u igri. Pobede u prvenstvu mnogo znače jer obezbeđuju učešće u kvalifikacijama za Ligu šampiona. Sa druge strane, protiv Jang Bojsa jurimo plasman u narednu rundu Lige Evrope, nadam se da ćemo to i ostvariti", rekao je Leandre Tavamba u izjavi za "Tanjug".


Datum objave: 14.07.2014 18:53 | Autor: Biro za odnose s javnošću\nPodgorica, (MINA-BUSINESS) – Premijer Milo Đukanović vjeruje da će kompanija Uniprom uspjeti da upravlja Kombinatom aluminijuma (KAP) na duži rok i da će, uz pomoć stranih partnera, doprinijeti očuvanju aluminijumske industrije u Crnoj Gori.\nĐukanović svoj optimizam zasniva na sadržaju ponude koju je kupac imovine KAP-a dao, a čiji je sastavni dio i investicioni program vrijedan 75 miliona EUR.\n»Takođe, obećavajuće djeluje komunikacija novog vlasnika sa potencijalnim strateškim partnerima - renomiranim stranim kompanijama iz ovog biznisa. Kroz takvu saradnju, izvjesno moguće je obezbijediti kapital i tržišno iskustvo neophodno za finalno restrukturiranje aluminijumske indrustrije u Crnoj Gori. Ključ uspjeha je diverzifikacija proizvodnog programa sa naglaskom na razvoj prerade, kako bi se relativizirala apsolutna zavisnost dosadašnje proizvodnje aluminijuma od cijene električne energije i time stvorile pretpostavke za dugoročnu održivost ove industrije u Crnoj Gori«, rekao je Đukanović u intervjuu agenciji Mina-business.\nOn je kazao da je, kao ekonomista i predsjednik Vlade sa dugim iskustvom, ubijeđen da je za svaku ekonomiju jako važno da bude diverzifikovana.\n»To u slučaju Crne Gore znači da nipošto ne bi smjeli podleći novoj euforiji kako je dovoljna formula našeg ekonomskog razvoja razmah turizma i usluga. Baš kao što je euforija industrijalizacije po svaku cijenu od prije 50-60 godina neopravdano zanemarila neke realne razvojne resurse države, poput onih u oblasti poljoprivrede i proizvodnje hrane«, naveo je Đukanović.\nPrema njegovim riječima, pogrešno je i jedno i drugo, jer treba iskoristiti što više realnih razvojnih resursa u različitim djelatnostima. Zato, ako govorimo o izuzetnoj važnosti industrije za stabilnost i prosperitet jedne ekonomije, prirodno je da se u Crnoj Gori prioritetno posvetimo razvoju onih industrija u kojima imamo komparativne prednosti i kvalitetne pretpostavke za uspješan biznis, smatra Đukanović.\nJedna od takvih pretpostavki je, kako je dodao, industrijska kultura, a Crna Gora u prozvodnji čelika, aluminijuma, drvopreradi i proizvodnji pića ima određena iskustva, tradiciju i obučenu radnu snagu. To je bio važan razlog zbog čega je Vlada insistirala da se pruži još jedna šansa industriji aluminijuma.\nKomentarišući pregovore sa Elektroprivredom (EPCG) u vezi sa cijenom struje za KAP, Đukanović je rekao da se rješenje nazire i da Vlada blagonaklono gleda na očekivanje novog vlasnika.\n»U razgovorima sa EPCG uporno smo sugerisali da bi u najboljem interesu tog preduzeća bilo da, kroz tržišno zasnovan komercijalni aranžman, zadrže tako značajnog potrošača kakav je aluminijumska industrija. Naše razmišljanje je išlo u pravcu da bi zdrava osnova takvog aranžmana mogla biti cijena koštanja električne energije uvećana za razuman profit. Time bi se, ne dovodeći u pitanje profitabilnost rada EPCG, kao logičan imperativ poslovne politike, učvrstila stabilnost tog biznisa, imajući u vidu specifičnost industrije aluminijuma kao potrošača koji kupuje električnu energiju 365 dana u godini po 24 sata«, naveo je Đukanović, dodajući da to, ipak, nije u nadležnosti Vlade, već je stvar komercijalnog aranžmana između dvije kompanije.\nSpecifičnost ovog slučaja, kako je kazao, je u vlasničkoj strukturi EPCG, koju pored državne imovine čini i imovina italijanske kompanije A2A.\n»Razgovori na tu temu teku i čini mi se da se rješenje nazire«, saopštio je Đukanović objašnjavajući da optimizam tim povodom zasniva na tri elementa.\nKako je objasnio, prvi je da se euforija od prije par godina, koju su uglavnom stvarali proizvođači i trgovci električnom energijom da će cijena struje na berzi brzo dostići 100 EUR po megavat satu, pokazala kao iluzija.\n»Drugi je da se pored EPCG kao mogući isporučioci struje KAP-u po prihvatljivim uslovima javljaju i drugi proizvođači električne energije iz regiona. I treći razlog je što smo u kontaktima sa kupcem imovine KAP-a i njegovim partnerima dobili potvrdu da su fleksibilni i spremni da u pregovorima sa potencijanim isporučiocima električne energije dođu do cijene koja bi uvažila obostrane interese, a garantovala održivost proizvodnje aluminijuma u Crnoj Gori«, kazao je Đukanović.\nOn smatra da je za budućnost aluminijumske industrije presudno važno da novi vlasnik preduzme ono što su u ranijem periodu propustili država i dosadašnji vlasnik, a to je diverzifikacija proizvodnog programa i razvoj prerade. Jedino tako je moguće značajnije relativizirati fatalni uticaj cijena električne energije na dugoročnu održivost aluminijumskog biznisa.\nNa pitanje da li je EPCG tražila subvencije za struju KAP-u, Đukanović je odgovorio da nije i da do sada nije o tome razgovarano.\n»Nemamo tu poziciju u budžetu, što znači da ne projektujemo budućnost ove djelatnosti na toj pretpostavci. Mnogo toga se promijenilo, počev od veličine KAP-a i njegovog značaja za budućnost crnogorske ekonomije. Pa, zašto je ipak Vlada toliko aktivna po tom pitanju? Naši su interesi jasni i javno saopšteni. Znamo, naravno, da bi se domaća proizvedena električna energija mogla skuplje prodati kroz izvozne aranžmane, ali pokušavamo da odbranimo argument da je za ekonomske interese Crne Gore važnije da na toj »sirovini« zasnuje dodatnih 400 ili 500 radnih mjesta. Takođe, da kroz više nivoa prerade poskupimo taj svoj izvoz i doprinesemo uravnoteženju spoljnotrgovinskog bilansa države. Uz povećanje zaposlenosti u djelatnosti koja, takvo je i naše iskustvo, garantuje solidan nivo zarada, rekao je Đukanović.\nOn smatra da uspješnost ovakvog aranžmana podrazumijeva odgovoran i integralan pristup svih subjekata u lancu, a ne samo sebične, uz to i kratkovide interese. Nije nepoznato da su u nekim državama cijene prenosa električne energije za proizvođače kakav je KAP, veoma jeftine, čak i besplatne, dodao je Đukanović.\n»Vjerujem da bi Crnogorski elektroprenosni sistem i EPCG u tom svijetlu morali da sagledaju pogodnosti koje im donosi komercijalni aranžman sa potošačem kakav je KAP«, naveo je Đukanović.\nOn vjeruje i da se za Rudnike boksita, imajući u vidu da postoji tražnja za tom rudom, na najavljenom tenderu može očekivati ponuda koja bi obezbijedila da preduzeće dobije novog vlasnika i počne novu fazu privrednog života.\nOhrabrujuće su, kako je dodao, informacije da preduzeće radi i da radnici uredno primaju platu, što, imajući u vidu da fabrika glinica ne radi, upućuje na zaključak da bi se za racionalno organizovanu proizvodnju u Rudnicima boksita moglo obezbijediti prodajno tržište.\n»Paralelno sa tim, u okviru stečjanog postupka izvršena je procjena imovine. Ta procjena je nešto iznad deset miliona EUR, što znači da sada imamo osnov da se krene u oglašavanje prodaje imovine Rudnika«, kazao je Đukanović.\nOn je saopštio da su kineski partneri u najkraćem mogućem roku spremni da krenu u izgradnju autoputa Bar-Boljare i da čekaju zeleno svjetlo kroz usvajanje Zakona o autoputu i potpisivanje ugovora o finansiranju prve faze.\n»Nema problema u pregovorima sa kineskim partnerima i to je dobra vijest. Pregovori su bili jako živi do prije par sedmica, kad su partneri iz kineske Exim banke od naših državnih organa stalno potraživali nove informacije koje su trebalo da učvrste fizibilnost njihove odluke o kreditiranju izgradnje prve faze autoputa«, naveo je Đukanović.\nPosljednjih par sedmica, kako je dodao, nema upita, što znači da imaju sve potrebne elemente i da je donošenje odluke u finalnoj proceduri koja treba da bude okončana veoma brzo na kineskoj strani.\n»Time se stvaraju pretpostavke da se taj ugovor, uz Predlog zakona o autoputu, kojeg smo već utvrdili u Vladi, proslijedi na usvajanje našem parlamentu. To može da ide relativno brzo. Tada će biti stvorene sve normativne i finansijske pretpostavke da se počne sa gradnjom«, objasnio je Đukanović.\nPrema njegovim riječima, u Vladi su dugo i pomno razmatrali sve moguće opcije i nijesu previdjeli da je gradnja autoputa svuda skup i zahtjevan poduhvat, a da je na terenima, kao što je crnogorski, dodatno skupa.\n»Pa, ipak, opredjeljenje Vlade je da uđemo u realizaciju tog projekta sa uvjerenjem da njegovu opravdanost u crnogorskim uslovima moramo sagledati, prije svega, kroz prizmu bezbjednosti putovanja. Mnogo je razumljivije baviti se najdetaljnijim finansijskim analizama ako nemate na umu i onaj tragični bilans, praktično armije ljudi koja je već izginula na nebezbjednom putu od Podgorice prema sjeveru Crne Gore«, rekao je Đukanović.\nOn je kazao da, ako pogledamo samo postojeće bilanse i na njih dodamo zaduženje za gradnju autoputa, jasno je da predstavlja ogromno opterećenje.\n»Međutim, uz uslove kreditiranja Exim banke i mogućnosti da se brzo gradi i da se već od prvih dionica dio prihoda ubira i kroz naplatu drumarine, kao i korišćenje drugih pogodnosti sa finansijskog tržišta, stvaraju se uslovi da Crna Gora ne zapadne, kako se upozorava, u dužničko ropstvo zbog ovog projekta. Konačno, imajući u vidu da Vlada predviđa, kontinuirani rast bruto domaćeg proizvoda (BDP) jasno je da će se svake godine smanjivati teret ovog zaduženja za crnogorsku ekonomiju«, naveo je Đukanović.\nOn je dodao da je bez gradnje autoputa procijenjeni rast BDP-a oko 3,5 odsto prosječno u narednih nekoliko godina. Sa realizacijom tog projekta, koji bi u četiri godine trebalo da konzumira više od 800 miliona EUR, uz ono što se već radi i planira na turističkim i energetskim projektima, realno je da će rast biti dinamičniji, srazmjerno čemu će opadati udio javnog duga u društvenom proizvodu.\nGovoreći o mogućem uticaju lošije turističke sezone na rast BDP-a, Đukanović je ocijenio da statistički pokazatelji do sada nijesu uznemiravajući i da se bilježi rast dolazaka u periodu januar-maj, dok je u junu registrovan rast broja putnika na graničnim prelazima i aerodromima.\n»To govori da nema pada od kojeg strahujemo i očekujemo da bi i ove godine prihod od turizma mogao biti na prošlogodišnjem nivou«, saopštio je Đukanović.\nTreba, kako je dodao, primijetiti i da je prema dosadašnjim izvještajima Poreske uprave i Ministarstva finansija naplata prihoda bolja ne samo od prošlogodišnje, nego i u odnosu na ovogodišnji plan.\n»Bez obzira što bi mogli zaključiti da je dobar dio razloga za takve rezultate u povećanoj efikasnosti poreske administracije, ne treba previdjeti da turizam šire posmatrano, kao djelatnost sa oko 20-ak odsto participira u ostvarivanju BDP-a«, kazao je Đukanović.\nZbog toga, kako je dodao, ne treba potcijeniti i njegov udio u rastućim javnim prihodima. On je podsjetio da je ova godina po mnogo čemu vanredna. Najprije su bile ogromne poplave u regionu, što nije povoljno za turističku sezonu, a zatim se dogodila kriza u Ukrajini koja je izazvala šire poremećaje kada su u pitanju turistička putovanja. To, kako je ocijenio, upućuje na zaključak da će ne samo ova, već i naredne godine, biti godine velikih izazova za Crnu Goru i sve turističke destinacije da sačuvaju promet, pokušaju produžiti sezonu i učine je cjelogodišnjom i sledstveno tome, da pokažu dodatnu umješnost u mnogim aspektima razvoja turizma, počev od marketinga i proizvodnje događaja.\n»Vjerujem da je vrijeme sezonskog turizma definitivno prošlost i raduje me da već imamo realizaciju ili nagovještaj gradnje hotela iz poznatih hotelskih lanaca, koji nigdje ne dolaze sa namjerom da rade tri mjeseca, već cijele godine«, rekao je Đukanović.\nOn je podsjetio da je Aman na Svetom Stefanu u tu svrhu proširio kapacitete i izgradio savremeni spa centar da bi već od ove godine radio osam mjeseci.\n»Izvjesno, ni One and Only, ni Four Seasons, ni Kempinski, ni Ritz-Carlton neće ulaziti na ovo tržište da bi radili tri mjeseca. Svako od njih ima strategiju produžetka sezone i važno je da ih u tome podržimo aktivnošću našeg Ministarstva i Turističke organizacije, kako bi napravili dobre iskorake u narednom periodu«, smatra Đukanović.\nVažan uslov za to su, kako je dodao, dobri partneri, a zajednica investitora kada je u pitanju crnogorski turizam je veoma respektabilna.\nNa pitanje kako će država riješiti problem nagomilanog poreskog duga, Đukanović je odgovorio da tu treba pojačati napore u dva pravca. Odgovornost za jedan je u Vladi, a za drugi u istražnim i pravosudnim organima.\nOn je podsjetio da je Vlada tokom prošle godine uspjela da smanji poreski dug za oko 25 miliona EUR.\n»To je prva godina u kojoj smo imali smanjenje poreskog duga i nastavljamo sa naporima da kroz razne instrumente naplatimo poreski dug koji je realno naplativ i zaustavimo njegovo dalje uvećanje. To nije jednostavan posao, jer je dug nastao u posljednjih desetak godina«, naveo je Đukanović.\nPrema njegovim riječima, dijelu javnosti se čini da je taj dug enormno veliki, ali kada se zna da je u posljednjih desetak godina ubrano sedam milijardi EUR javnih prihoda, ispostavlja se da je poreski dug ispod pet odsto tih prihoda.\n»Kada to uporedite i sa zemljama članicama EU i Organizacije za ekonomsku saradnju i razvoj (OECD), vidjećete da je naš poreski dug ispod nivoa poreskog duga u tim zemljama. Pročitao sam podatak da je jedan bilion USD poreski dug u zemljam OECD-a«, saopštio je Đukanović.\nZa državu kao povjerioca, kako je dodao, loše je što je glavnina tog duga, dug preduzeća u stečaju ili likvidiranih firmi. Dug preduzeća u stečaju je 115 miliona EUR, a likvidiranih oko 50 miliona EUR.\n»U strukturi duga značajan je i iznos kamate, ali to, ipak, ne umanjuje obavezu da Vlada nastavi da pomno naplaćuje potraživanja države i raznim instrumentima stvara uslove za efikasnu naplatu aktuelnih i budućih javnih prihoda. U nadležnosti pravosudnih organa je da efikasno procesuiraju sve ono što predstavlja kršenje zakona, raznih poreskih obveznika u ispunjavanju fiskalne odgovornosti prema državi«, zaključio je Đukanović.


Beta 22. marta 2017. 20:40\nUčesnici rušenja u Hercegovačkoj ulici u izbornoj noći izmedju 24. i 25. aprila 2016. godine, biće otkriveni, jer u uredjenom društvu kakvom Srbija teži, takve stvari ne smeju da se dešavaju, ocenio je poverenik za informacije od javnog značaja i zaštitu podataka o ličnosti Rodoljub Šabić, dok je vršilac dužnosti funkcije ombudsmana Miloš Janković rekao da sumnja u sposobnost domaćeg krivično pravnog sistema.\n„Ubedjen sam da će dešavanja u Hercegovačkoj ulici ‘ikada ili nekada’ biti razotkirvena, jer se takve stvari ne smeju ni pod kakvim okolnostima dešavati u jednom društvu koje bar teži da bude uredjeno. Ona moraju da izazovu odgovarajuću reakciju države, a počinioci da snose konsekvence, što mora da se dogodi, jer taj dogadjaj ozbiljno opterećuje društvenu atmosferu, doveo je do gradjanskih protesta, ali i reakcije na medjunarodnom nivou“, rekao je Šabić.\nŠabić je ocenio da bi se, ukoliko konsekvence izostanu, moglo očekivati da ljudi koji su presvlačili uniforme u Savamali, nosili fantomke i rušili, ili godinu dana ranije „iz tramvaja izbacivali gradjane s kartama“ i „pravili zapreke da investitori ne vide proteste“, mogli krenuti po kućama.\nVršilac dužnosti zaštitnika gradjana Miloš Janković izjavio je da nije optimista da će akteri sa fantomkama ikada biti otkriveni, iako bi to bilo dobro.\n„U medjuvremenu je otkriveno samo da nadležni organi nisu obavili svoje zakonom propisane i utvrdjene dužnosti“, rekao je Miloš Janković i dodao da se zna da nadležni u sektoru unutrašnje kontrole, a ni oni u tužilaštvu, nisu ništa uradili.\nPo njegovim rečima, nije dobro to što je postalo manje bitno ono što je jako bitno: šta se desilo te noći, šta su radili fantomi, šta nije radila policija, šta nije uradjeno od tog dana do danas. Ništa od toga tužilaštvo nije uradilo, dodao je on.\nPredstavnica inicijative „Ne da(vi)mo Beograd“ Ksenija Radovanović izrazila je nadu da će biti rasvetljeno ko su fantomi i kojisu sve nadležni organi omogućili rušenje i nasilje u Hercegovačkoj, što bi, kako je dodala, „predstavljalo pobedu dalekosežniju od pukog kažnjavanja počinilaca“.\nGlavni i odgovorni urednik Danasa Dragoljub Petrović ocenio je da „šanse postoje“ da se slučaj rasvetli ako se gradonačelnik Beograda Siniša Mali „ponovo posvadja s bivšom suprugom“.\nTribini u organizaciji dnevnog lista Danas i Foruma ZFD, u Centru za kulturnu dekontaminaciju prisustvovao je i pevač Vlado Georgijev.


Papa pozvao na mir u Siriji gde vladaju užas i smrt\nPapa Franja pozvao je danas u Vatikanu na mir na Bliskom Istoku i u Siriji, zemlji žrtvi rata gde ne prestaju da se seju „užas i smrt“, u svojoj tradicionalnoj uskršnjoj poruci „Gradu i svetu“ (Urbi et Orbi).\nPred hiljadama vernika na trgu Svetog Petra argentinski papa zamolio je Boga da donese „mir celom Bliskom Istoku“, i da pomogne „svima onima koji aktivno pokušavaju da donesu olakšanje i pomoć civilnom stanovništvu u Siriji, žrtvama rata koji ne prestaje da seje užas i smrt“.\nPoglavar Rimokatoličke crkve osudio je „gnusni napad“ koji se u subotu dogodio u Alepu u Siriji, protiv kako rekao „izbeglica u bekstvu“.\nOn je takodje molio Boga da zvaničnicima država „da hrabrost da izbegnu širenje sukoba i zaustave trgovinu oružjem“.\nPapa je podsetio da je za hrišćane „Hrist koji je vasrksao“, saputnik svih koji su primorani da napuste svoju zemlju zbog oružanih sukoba, terorističkih napada, gladi, ili opresivnih režima.\nOn je takodje izrazio nadu da će Bog pomoći „Ukrajini, koja je i dalje pogodjena krvavim sukobom, da ponovo pronadje slogu“.\nTu istu želju izrazio je za više sukoba u svetu, od „Svete zemlje“ do Južnog Sudana, Jemena, Iraka i Demokratske Republike Konga.\nPapa je danas služio tradicionalnu uskršnju misu na stepenicama Bazilike Svetog Petra.\nViše desetina hiljada vernika – turista i Italijana, okupilo se danas u Vatikanu uprkos strogim bezbednosnim proverama pred Uskršnju misu pape.\nTrg Svetog Petra je po tradiciji ukrašen šarenim prolećnim cvećem. Pripadnici snaga bezbednosti rasporedjeni su i na krovovima zgrada, a gradjani su kontrolisani detektorima za metal.


Predstavljen novi projekat koji će uz finansijska sredstva EU pomoći Srbiji da ojača politike zapošljavanja u dve komponente u vrednosti od 1,8 miliona evra i 4,5 miliona evra.\nMinistar rada, zapošljavanja, boračkih i socijalnih pitanja Srbije Zoran Đorđević i šef delegacije Evropske unije 8EU) u Srbiji Sem fabrici predstavili su danas novi projekat koji će uz finansijska sredstva EU pomoći Srbiji da ojača politike zapošljavanja u dve komponente u vrednosti od 1,8 miliona evra i 4,5 miliona evra.\nEkonomija Srbije raste i nezaposlenost se smanjuje, ali ima još prostora za politike aktivnijeg zapošljavanja, rekao je Fabrici.\nPrema njegovim rečima, prva komponenta se tiče jačanje kapaciteta nacionalne službe za zaposšljavanje i Ministarstva rada ka stvaranju efikasnijih i efektnijih politika zapoošljavanja.\nFabrici je rekao da je druga komponenta, u iznosu od 4,5 miliona evra, namenjena za targeteriranje mera i politika za nezpaoslene u vidu obuka, osobama sa invaliditetom i rešavanju nezaposlensti među mladima, odnosno uslaglašavanja ponude i potražnje na tržištu.\nOvaj projekat je važan ne samo za buduće pregovore u poglavlju 19, već i za izgradnju kapaciteta srpskih vlasti da upravljaju strukturnim fondovima od kojih će Srbija imati koristi kad postane članica EU.\nĐorđević je rekao da je 2014. godine krebula u ozbiljnu reformu i jedna od najvažnijih stvari u kojima se radilo je smanjenje nezaposlenosti.\nSmanjenje nezaposlenosti u Srbiji je na minimumu, kreće se oko 12 odsto, bila je i 26, rekao je Đorđević.\nSve mere koje je vlada radila od 2014. godine činila dovođenjem investitora može biti dovedeno u pitanje ukoliko nemamo radne snage. Ona je ograničena, jer smo imali veliki broj ljudi na evidenciji Nacionalne službe za zapošljavanje bez kvalifikacija, veliki broj ljudi kojima je potrebna dokvalifikacija, napomenuo je Đorđević.\nZbog svega što činimo i ovih projekata koje sprovodimo sa EU očekujem da će ove i sledeće godine nezaposlenoti pasti, kako je naš predsednik Aleksandar Vučić i obećao, na jednocifrenu vrednost, rekao je Đorđević.\nNagrade na Bosifestu


MUP: Zamena ličnih karata i za vreme praznika\n18:50 - 25/06/2022\nNaslovna/VESTI/MUP: Zamena ličnih karata i za vreme praznika\nMUP saopštio je danas da lične karte izdate na starom obrascu važe do 31. decembra 2016. godine i da će MUP i za vreme novogodišnjih i božićnih praznika organizovati prijem zahteva za izdavanje dokumenata za hitne slučajeve.\nTo će biti nastavljeno i tokom 2017. godine, dok god za tim bude bilo potrebe, navodi se u saopštenju.\nMinistarstvo podseća građane da je potrebno da se sve lične karte izdate na starom obrascu zamene, uključujući i trajne lične karte izdate na starom obrascu.\nMinistar za rad, zapošljavanje, boračka i socijalna pitanja Aleksandar Vulin apelovao je danas da stariji građani požure sa zamenom starih ličnih karata, kako ne bi imali problema prilikom primanja penzija.\nOn je na konferenciji za novinare rekao da to ministarstvo ima podatke da mnogo građana ima lične karte čiji će rok važenja uskoro da istekne.\n“Poučeni smo iskustvom sa zamenom zdravstvenih knjižica i gužama koje su zbog toga nastale, pa molimo da požure sa zamenom i preuzmu biometrijske lične karte”, rekao je Vulin.\nNov raspored polazaka vozova Požarevac-Smederevo\nVELIKO GRADIŠTE: „Deda Mraz iz parka“ za mališane stiže na scenu Kulturnog centra


RTCG - Radio Televizija Crne Gore - Nacionalni javni servis :: Ekonomija :: Smanjiti javnu potrošnju na plate i penzije / print=true\nPREPORUKA EU ZA CG 25. 05. 2018. 17:39 >> 17:35 0\nPREPORUKA EU ZA CG\nSmanjiti javnu potrošnju na plate i penzije\nCrna Gora bi trebalo da nastavi sprovođenje srednjeročne strategije fiskalne konsolidacije i smanji javnu potrošnju na plate i penzije, ocijenjeno je na godišnjem Ekonomskom i finansijskom dijalogu između EU i zemalja Zapadnog Balkana i Turske.\nNa sastanku koji je danas održan u Briselu dogovoreno je da reformske mjere za Crnu Goru uključuju i obezbjeđivanje odgovarajuće budžetske alokacije kako bi se nosile sa neplaniranim fiskalnim odstupanjima.\n„Crna Gora se takođe složila da izradi sveobuhvatni akcioni plan za širokopojasni internet kako bi se ubrzalo širenje širokopojasnog pristupa i pripremio plan za povećanje investicija u istraživanje i razvoj“, navodi se u saopštenju Delegacije EU u Crnoj Gori.\nZajednički je usaglašeno da se nastavi sa punim otvaranjem željezničkog tržišta, gdje je potrebno da Crna Gora uspostavi nezavisno i efikasno željezničko regulatorno i bezbjedonosno tijelo, da se ojača makro-prudencijalna politika Centralne banke.\nIz Delegacije EU je saopšteno da je dogovoreno da se nastavi razvoj pravnog okvira koji je usklađen sa pravnom tekovinom EU za dodjelu koncesija i javno-privatnog partnerstva.\n„Zbog visoke nezaposlenosti u zemlji, Crna Gora se složila da poboljša pokrivenost i efikasnost svojih aktivnih politika tržišta rada, njihovu koordinaciju sa šemama socijalne pomoći i poveća upis u stručno i visoko obrazovanje koje odgovara potrebama tržišta rada“, navodi se u saopštenju.\nPartneri sa Zapadnog Balkana i Turske usvojili su zaključke zasnovane na Programima ekonomskih reformi (ERP) i dogovorili se da produbljuju ekonomske i socijalne reforme u cilju poboljšanja ekonomije i jačanja konkurentnosti i inkluzivnog rasta.\nPotpredsjednik Evropske komisije (EK) nadležan za euro i socijalni dijalog, Valdis Dombrovskis, koji je takođe zadužen za finansijsku stabilnost, finansijske usluge i tržište kapitala, rekao je da su programi ekonomskih reformi i današnji dijalog na visokom nivou tu da pomognu partnerskim zemljama da pokrenu ambicioznije reforme.\n„Iako je postignuti napredak dobrodošao, neophodni su napori za poboljšanje fiskalnih okvira i javnih finansija, produbljivanje makroekonomske stabilnosti i podrška prelasku na javnu potrošnju povoljniju za rast", smatra Dombrovskis.\nKomesar za evropsku politiku susjedstva i pregovore o proširenju, Johannes Hahn, kazao je da se danas svih sedam partnera obavezalo na produbljivanje ekonomskih i socijalnih reformi sa ukupnim ciljem podsticanja konkurentnosti i rasta.\n„Sada bi se trebalo usredsrediti na snažnu primjenu ovih reformi tako da ljudi u regionu mogu vidjeti opipljive rezultate: sve više i boljih poslova i inkluzivniji rast", rekao je Hahn.\nZajednički usvojene smjernice za politiku zasnovane su na ERP-u, koje vlade pripremaju na godišnjem nivou i podnose Evropskoj komisiji, slično onome što članice EU rade u Evropskom semestru.\n„ERP-ovi igraju ključnu ulogu u unaprijeđenju planiranja ekonomske politike i usmjeravanju reformi kako bi se podigla konkurentnost i poboljšali uslovi za inkluzivni rast i otvaranje novih radnih mjesta“, zaključuje se u saopštenju.\nDelegacija EU u CG Plate Penzije\nEvropsko dvorište, koncerti, izložbe u slavu Evrope\nAkcionari Atlas banke pisali Oravu\nZa penziju štedi 2.500 građana\n20.09. Sjutra do 28 stepeni


мај 2021. – KCR\nNa 22. godišnjicu tragičnog događaja koji se desio na mostu u Lužanu, 1. maja 2021. godine, na mestu događaja otkrivena je spomen-ploča u čast žrtava, koji je podigla Opština Podujevo.\nSpomen ploča nosi imena 31 žrtve albanske nacionalnosti, isključujući 13 srpskih žrtava koje su takođe izgubile živote u ovom događaju. Predsednik Opštine Podujevo g. Shpejtim Bulliqi je objavom na Fejsbuku, između ostalog izjavio „… otkrili smo spomen-ploču sa imenima svih žrtava koje su stradale u ovoj tragediji’’.\nZa informaciju javnosti, prema dosadašnjim podacima Fonda za humanitarno pravo (FHP) i Fonda za humanitarno pravo Kosovo (FHPK), dana 1. maja 1999. godine, oko 13.00 časova, NATO je pogodio autobus Niš Ekspresa koji je u tom trenutku prelazio preko mosta u Lužanu i koji se kretao u smeru Prištine. Kao posledica ovog događaja, živote je izgubilo 44 osobe. Među njima 31 Albanskih civila i 13 Srba, od kojih 7 su bili civili.\nFHPK iznosi svoju duboku zabrinutost ovakvim načinom sećanja na žrtve, posebno kada lokalne i državne institucije doprinose jačanju jednostranih narativa, koji predstavljaju selektivne verzije istorije. Negiranje žrtava na etničkoj osnovi, predstavlja uvredu za žrtve i njihove porodice i produbljuje podele između zajednica na Kosovu.\nStoga, FHPK traži od Opštine Podujevo da spomen-ploča istinito predstavi događaj koji se desio 1. maja 1999, time odavajući poštu svima onima koji su u tom događaju izgubili svoj život. Takođe, FHPK upućuje apel da sve inicijative za podizanje memorijala u čast sećanja na žrtve uključe sve žrtve, bez obzira na njihov rod, rasu ili etničko poreklo.\nPrema nalazima FHP-a i FHPK-a tog dana u Lužanu/Lluzhan su izgubili život:\nReagovanje podržava i ne-formalna koalicija nevladinih organizacija i eksperata koji promovišu Načela za Suočavanje sa Prošlošću.


Đorđe Radanović: ‘Cilj je da se migranti nasele na naša ognjišta, da podižu kuće i džamije i tu ostanu’ – Cazin.BA\nPočetna/BiH/Đorđe Radanović: ‘Cilj je da se migranti nasele na naša ognjišta, da podižu kuće i džamije i tu ostanu’\n„Migranti su dovedeni u BiH da bi tu ostali i u toku je složena operacija njihovog naseljavanja pod budnim okom SDA i Bakira Izetbegovića“, tvrdi samozvani ekspert za borbu protiv terorizma Dževad Galijašević.\n“U BiH nemamo posjete ambasadora Pakistana, Afganistana ili Sirije migrantskim kampovima. Oni znaju da su se riješili problema i prebacili ga u BiH”, izjavio je Galiješavić za Večernje novosti.\nPredsjednik Odbora za zaštitu prava Srba u Federaciji BiH Đorđe Radanović rekao je da su uspjeli da onemoguće da na lokaciji Medeno Polje kod Glamoča i Petrovca bude izgrađen migrantski kamp, ali da je sada “naciljano” srpsko selo Lipa kod Petrovca.\nOn je dodao da „Srbi neće dopustiti naseljavanje migranata na vjekovnu srpsku zemlju, gdje islam nikada nije postojao i da su spremni na blokade puteva ako počnu da prebacuju migrante iz Bihaća u selo Lipa“.\n“Cilj je da se migranti nasele na naša ognjišta, da podižu kuće i džamije i da, kada jednom dođu, tu i ostanu. Na migrantima mnogi zarađuju u Sarajevu, ali i u Bihaću. Varaju se u Sarajevu ako misle da će Srbi mirno sjediti i gledati šta se dešava”, kazao je Radanović u izjavi Večernjim novostima.\ndževad galijašević Đorđe Radanović Lipa medeno polje migranti Odbor za zaštitu prava Srba


Sportski savez Srbije usvojio novi statut – Nadlanu.com\nSportski savez Srbije usvojio novi statut\nObjavljeno 13. sep 2011. / 14:17:44\nBEOGRAD, 13. septembra 2011. (Beta) – Sportski savez Srbije (S S S) jednoglasno je u utorak na redovnoj skupštini usvojio novi statut te organizacije koji će biti uskladjen sa odredbama Zakona o sportu, što će biti obaveza svih sportskih društava u Srbiji.\nZa novi statut S S S-a je glasalo svih 80 prisutnih delegata.\n“Prema novom Zakonu o sportu, Sportski savez Srbije je prepoznat kao važna organizacija i data mu je bitna uloga u okviru novog zakona i strategije o sportu”, rekao je predsednik S S S-a Aleksandar Šoštar.\nPrema novom statutu, u upravnom odboru Sportskog saveza Srbije žene će činiti najmanje petinu članova a povećaće se i broj delegata koji će predstavljati sportska društva na skupštini.\nNovi statut S S S-a biće uskladjen sa odredbama Zakona o sportu, što će biti obaveza svih sportskih društava u Srbiji. Rok za preregistraciju sportskih društava, organizacija i klubova u Srbiji je do 12. aprila naredne godine.\nHag želi napredak u istrazi pomagača\nZabavni park Starli i veseli poligoni u sredu i četvrtak na…


Privedeno 18 lica zbog trgovine narkoticima – Informer\nPrivedeno 18 lica zbog trgovine narkoticima\nMinistar unutrašnjih poslova Republike Srpske Stanislav Čađo izjavio je danas da je u policijskoj akciji na području centara javne bezbjednosti Trebinje i Istočno Sarajevo i na području Stoca u Federaciji BiH do sada privedeno 18 lica koja se sumnjiče za organizovani kriminal.\n„Akcija je usmjerena na borbu protiv organizovanog kriminala, odnosno na suzbijanje trgovine narkotičkim sredstvima. Do sada su pronađene određene količine narkotičkih sredstava, oružja i druge opreme“, rekao je novinarima Čađo.\nOn je istakao da akciju provodi veliki broj pripadnika Uprave kriminalisitičke policije Republike Srpske, policije i pripadnika jedninica za podršku navedenih centara javne bezbjednosti.\n„Opsežna policijska akcija je počela juče, a aktivnosti su trajale i noćas. Pretresa se više lokacija na područjama navedenih centara javne bezbjednosti i Stoca“, dodao je Čađo.\nOn je naglasio da se policijska akcija provodi u saradnji sa Okružnim tužilaštvom Trebinje i Specijalnim tužilaštvom Srpske, napomenuvši da će sličnih akcija pripadnika MUP-a Republike Srpske biti i u budućnosti.\nPovodom ove akcije u Centru javne bezbjednosti Trebinje u 12.00 časova biće održana vanredna konferencija za novinare, pišu Nezavisne novine.\nTagsakcija narkotici privodjenje stanislav cadzo trgovina\nStarac se utopio u rijeci Jadar


Ministar za brigu o selu Milan Krkobabić u poseti Aleksincu | Agromedia\nPočetna » Vesti » Ministar za brigu o selu Milan Krkobabić u poseti Aleksincu\nMinistar za brigu o selu u utorak 8. juna posetio je opštinu Aleksinac i sa predsednikom Daliborom Radičevićem razmenio informacije kako bi bolje sagledali položaj poljoprivrednika u 72 sela koliko pripada ovoj opštini.\nLokalni i atarski putevi, buduća vodovodna i kanalizaciona mreža istaknute su aktivnosti, na koje je ministar Krkobabić apelovao da su ključne teme za dalji razvoj sela.\n„Kada govorimo o mladim ljudima, cilj nam je da ih zadržimo ovde, da opstanu i ostane da rade“, navodi ministar i zaključuje da će u ovome biti uspešni kada se navedene ključne aktivnosti sprovedu.\nMinistar je ovom prilikom građanima Aleksinca najavio programe edukacije, praktične obuke iz voćarstva, povrtarstva, pčelarstva i drugih poljoprivrednih oblasti. Isto tako, najavljen je i program dodele praznih kuća.\nU Aleksincu ne rađa samo ono što se ne poseje\nKako ukazuje predsenik opština Aleksinac Dalibor Radičević, neophodno je da zbog svog poljoprivrednog potencijala ova opština kao okosnicu ima poljoprivredne delatnosti.\n„Imamo izuzetno kvalitetno zemljište u dolini reke Morave, gde se stanovništvo uglavnom bavi povrtarstvom. Viši delovi opštine se bave stočarstvom i voćarstvom. Volim da kažem da u Aleksincu ne rađa samo ono što se ne poseje“, navodi predsednik ove opštine.\nOn je ovom prilikom naveo da je ovaj susret povod da se detaljnije radi na strategiji očuvanja sela.\nPodršku navedenim aktivnostima potvrdile su i pravoslavna i katolička crkva. Na održanom sastanku prisustvovali su i beogradski nadbiskup Stanislav Hočevar i vladika istočnoamerički Irinej Dobrijević.\nJasne poruke i zahtevi meštana ove opštine\nOkupljeni meštani imali su jasna pitanja i zahteve koje su odlučili ovom prilikom da upute ministru.\n„Putevi da se malo srede i infrastruktura i onda da nam se organizuje otkup stoke i poljoprivrednih proizvoda“, navodi jedan od meštana.\n„Sve treba da se promeni na selu, počev od cene stoke, tržišta. Takođe, puteve bi trebalo srediti, kako bi deca mogla da idu u školu…“, bili su još neki od saveta koji su mogli da se čuju iz razgovora sa meštanima.\nDalibor Radičević, predsednik opštine Aleksinac\nIrinej Dobrijević, vladika istočnoamerički\nAgro Ministarstvo za brigu o selu poseta ministra Krkobabića opštini Aleksinac razvoj sela sela u Srbiji


Plaže Santorinija zbog kojih ćete slaviti život | Supernova Krstarenje\nSantorini, poznat još i kao Tera, predstavlja jedno najlepših i najposećenijih ostrva u Grčkoj. Jedno je od ostrva iz ove grupacije koje je postavljeno najdalje od kopna, pa nije retkost da, s vremena na vreme, dođe do nestašice vode. Iz ovog razloga je Santorini sušan i kamenit, što samo još više doprinosi njegovom šarmu.\nAko želite da krstarite Grčkim morima i tako posetite neka od kikladskih ostrva u Grčkoj, uključujući i Santorini, onda definitivno pogledajte našu ponudu krstarenja istočnim Mediteranom, a u nastavku pročitajte kakve plaže ima Santorini i uverite se u lepotu ovog ostrva!\n1. Crvena plaža\nPlaže na Santoriniju su raznolike, pa tako postoje sa zlatnim peskom, belim peskom, oblucima ili stenovite plaže od karakteristične crvene stene a Crvena plaža je verovatno najpoznatija na Santoriniju.\nCrvena vulkanska stena, obluci i crveni pesak koje okružuju kristalno čistu vodu, predstavljaju prizor kakav ne postoji nigde više na svetu. Ono što može predstavljati problem je što je ova plaža previše uska, pa će u jeku sezone sasvim sigurno biti pretrpana, pa ako želite da je vidite u punom sjaju, razmislite da posetite ostrvo van sezone onda.\nTakođe, ako volite da ronite, ovde možete da probate snorkeling, odnosno ronjenje sa maskom i cevčicom.\nPut do plaže zahteva dosta pešačenja po nezgodnom, stenovitom terenu, ali i to ima svoje prednosti pošto usput imate priliku da posetite arheološko nalazište Akrotiri.\n2. Perivolos ili Crna plaža\nCrna plaža se zapravo nastavlja na plažu Perivolos, i predstavlja njen okrajak. Ova plaža je bez sumnje jedna najzauzetijih i najbolje organizovanih plaža na Santoriniju. Ovde možete uživati na kristalno čistom moru, opuštajućim ležaljkama i muzici.\nOvo je takođe mesto gde često nastupaju neki od svetski poznatoj DJ-eva, gde možete igrati odbojku na pesku, ili jednostavno da se opustite uz neverovatno raznoliku ponudu koktela.\nMoguće je iznajmiti i jet-ski ili skije za vodu, i najviše ćete sresti lokalaca ili poznatih ličnosti kako se ovde izležavaju.\nDo ove plaže stižete relativno jednostavno budući da je jako dobro povezana sa gradom Fira, a postoji i redovna autobuska linija.\n3. Vlychada ili Bela plaža\nBela plaža predstavlja jedinstven pejzaž sa masivnim belim kamenjem i zaista opuštajućom atmosferom.\nOvde nećete naići na barove sa glasnom muzikom, ili štandove za iznajmljivanje opreme za vodene sportove. Na plaži ćete jedino naći suncobrane i ležaljke, koji se dodatno naplaćuju. Na kraju plaže ćete ugledati odžake stare fabrike, što predstavlja prizor kao stvoren za ljubitelje fotografije.\nDo ove plaže najlakše dolazite ako se od Fire prvo odvezete do lokaliteta Akrotiri, a odatle se možete raspitati za tačan put kod lokalaca, pošto ne postoji nijedna zvanična autobuska linija koja ide do tamo.\n4. Plaža Kamari\nKamari predstavlja jednu napoznatijih plaža na Santoriniju, kao i plažu do koje je prilično jednostavno doći. Jako dobro organizovana i uvek prepuna turista, a takođe je veoam dugačka i nalazi se u blizini aerodroma.\nOvde možete naći sve što vam zatreba po pitanju lokalne kuhinje ili kafe, od taverni i restorana, do kafića i klubova. Zanimljivu atrakciju predstavlja bioskop na otvorenom, pa imate priliku da uživate u filmovima pod zvezdama.\nOva plaža se nalazi nedaleko od Fire, a povezana je i autobuskom linijom, tako da nećete imati problem da stignete do nje.\n5. Plaža Koloumbos\nOva plaža je jedna od najdužih, najskrovitijih i najtiših plaža na ostrvu. Santorini ima brojne lepe plaže, ali je jedino Koloumbos pogodna za nudiste, koji zauzimaju veću porciju plaže.\nOvde stvarno možete da se odmorite u društvu mirisa i vizuelnih utisaka koje ostavljaju stene, tamni pesak i neverovatno plava voda. Ljudi generalno ovde dolaze da bi se opustili i uživali, ne toliko da bi se kupali, čak ni u jeku sezone.\nDo ove plaže se dolazi isključivo autom ili biciklom, jer ne postoje busevi koji bi vas dovezli dovde.\nObiđite plaže Santorinija uz neko od Supernova Krstarenja\nAko želite da posetite ostrvo Santorini i uživate na njegovim raznolikim plažama, onda to već možete uraditi ove letnje sezone, tako da možete rezervisati svoje mesto već sada.\nObilazak plaža je samo jedna od atrakcija koje ovo ostrvo može da ponudi, a pre svega su tu istorijske znamenitosti, interesantni arheološki lokaliteti, kao i zanimljiv način života u ovom kamenitom krajoliku koji će vas dodatno inspirisati da ga posetite.


Policija traži strožije kazne za nasilnike, dilere, silovatelje - juGmedia\nJedna od inicijativa MUP-a je uvođenje takozvanog instituta „tri udarca“ koji se odnosi na strože kažnjavanje povratnika za krivična dela sa elementom nasilja, krivična dela iz oblasti droga i nelegalnog oružja, kao i silovanja i obljube.\nPredlog Ministarstva unutrašnjih poslova je da se učiniocu krivičnog dela, koji ponovi izvršenje nekog krivičnog dela iz ove grupe, ne može izreći manje od jedne trećine maksimalno propisane kazne za ta krivična dela. Kod najtežih krivičnih dela – ubistvo, teško ubistvo, silovanje, obljuba nad nemoćnim licem, obljuba nad detetom i obljuba zloupotrebom oružja – povratnicima koji drugi put ponove delo potrebno je izreći najmanje polovinu maksimalno propisane kazne za to krivično delo. Ukoliko neko od povratnika ovih krivičnih dela ponovi treći put neko krivično delo iz iste grupe, kazniće se kaznom zatvora koja ne može biti manja od dve trećine maksimalno propisane kazne za to krivično delo.\nMinistarstvo unutrašnjih poslova je, između ostalog, predložilo i uvođenje kazne doživotnog zatvora za najteža krivična dela – teško ubistvo, silovanje, obljuba nad nemoćnim licem, obljuba nad detetom i obljuba zloupotrebom oružja.\nPredlog koji je upućen Ministarstvu pravde, koje je nadležno za koordinaciju aktivnosti u vezi pripreme izmena Krivičnog zakonika Republike Srbije, sadrži i brisanje odredbe člana 194 koja se odnosi na nastupanje smrti člana porodice u slučaju nasilja u porodici. Ovo je predloženo s ciljem da se izbegne dosadašnja mogućnost različite kvalifikacije ovog krivičnog dela za koje je bila zaprećena blaža kazna u odnosu na kaznu za teško ubistvo.\n“Pored navedenih izmena i dopuna, postoji još čitav niz predloženih intervencija, čijim će se usvajanjem značajno unaprediti krivično-pravni okvir naše zemlje. Osnovni cilj Ministarstva unutrašnjih poslova je da se izvršioci krivičnih dela još strože kažnjavaju, kako bi se uticalo na kolektivnu svest građana Republike Srbije i na njihov osećaj lične bezbednosti, jer to u svakom trenutku smatramo primarnim zadatkom” navode iz Ministarstva unutrašnjih poslova.


Regioni - datum: 2018-03-17 MAHMUT DEMIĆ ISTIČE DA ZBOG NERADA VLASTI STANOVNIŠTVO NAPUŠTA ROŽAJE Grad na Ibru vikend naselje\nROŽAJE - Gradovi na sjeveru sve prazniji, naslov je koji se u novinama proteže godinama unazad, bez ikakve indicije da će ovaj trend uskoro biti promijenjen, kaže Mahmut Demić, član IO Demokrata Rožaje. Zbog loše ekonomske situacije, ističe Demić, stanovništvo sjevera, pa i Rožaja, prinuđeno je da svoju sreću traži negdje daleko od doma.\n- Da stvar bude gora, ovako razmišlja i većina mladih našeg grada. Pitani o tome šta su im planovi za budućnost, mnogi imaju različite ideje, ali jedna je zajednička, jedna stvar koja ih spaja je rečenica,,idem što dalje odavde!”- naveo je Demić u saopštenju za javnost i naglasio da predstavnici državne vlasti i lokalne samouprave uopšte i ne pokušavaju da stanu na kraj ovom problemu.\n- Umjesto toga, oni se fokusiraju na najbanalnije stvari, od kojih, grad ne dobija ništa. Štaviše, nepotizmom, partijskim zapošljavanjem, kao i svojim bahatim i neodgovornim ponašanjem ubijaju i posljednju želju za povratkom. Ovakav rad ili konkretnije nerad, ukoliko ne dođe do kolosalnih promjena, od Rožaja će napraviti grad penzionera i vikend naselje, koje će posjećivati predstavnici već sada brojne dijaspore. Da bi se ovo spriječilo, od krucijalnog je značaja da se privuku investitori radi kreacije novih radnih mjesta, kao i da se stvori zdrav ambijent u kojem će jedini uslov za radno mjesto biti znanje, vještina i iskustvo, a ne partijska knjižica. Za ostvarenje ovog cilja, potrebno je da svaki pojedinac bude vođen idejom da je bolje biti dio promjena, nego nijemi posmatrač i da jedino zajedno možemo izgraditi bolju budućnost za naš grad- konstatuje Demić.V.Ra.


Izrael objavio dokaze protiv Arafata - 2002-04-04\nU saopštenju koje su izdale izraelske odbrambene snage ukazuje se da su pronadjeni dokumenti i oružje dokazi protiv Arafata i vodeæih funkcionera palestinske uprave. Taj materijal je pronadjen tokom pretresa Arafatovog sedišta u Ramali. Neki dokumenti odnose se na aktivnosti Fuada Šubakija, glavnog raèunovodje palestinske Opšte bezbednosne sluzbe, i dovode ga u vezu sa jednim brodom koji je sa tovarom oruzja zaplenjen u januaru ove godine. Izraelske odbrambene snage navode da je brod dolazio iz Irana i bio na putu za pojas Gaze.\nArafat je demantovao da je znao bilo šta o tom tovaru oružja, ali Izrael tvrdi da dokazi prikazuju drugaèije stanje stvari. Izraelske snage tvrde da su u kancelariji Šubakija, u kompleksu zgrada palestinskih vlasti, u Ramali, pronašle velike kolièine oružja, ukljuèujuæi ruène bacaèe, koje palestinske vlasti nemaju pravo da poseduju, prema mirovnom sporazumu sa Izraelom.\nU saopštenju izraelske vojske se kaže da su takodje pronadjeni falsifikovani novac i dokumenti, koji su pripadali Šubakiju. Šubaki je bio zaduzen za finansijska pitanja “Brigada Al Aksa”, organizacije koje je preuzela odgovornost za nekoliko nedavnih samoubilaèkih bombaških napada. U istom saopštenju se takodje navodi da se u jednom od dokumenata trazi od organizacije ”Brigada Al Aksa” da obezbedi sredstva za pravljenje pet do osam bombi nedeljeno. Palestinski funkcioneri kazu da je taj dokument lažan, a da je falsifikovani novac palestinska policija oduzela od kriminalaca.